Idræt og livskvalitet Midt i livet Motion og kultur Idræt og oplevelse - PDF\nDownload "Idræt og livskvalitet Midt i livet Motion og kultur Idræt og oplevelse"\n1 Idræt og livskvalitet Midt i livet Motion og kultur Idræt og oplevelse Seniorkurser 07\n2 Motion i stedet for piller Fællesskab i stedet for ensomhed Kultur i stedet for underholdning Kvalitet i stedet for kvantitet 45+\n3 Motion er hjernegymnastik Hjernens netværk har godt af at blive stimuleret med mange forskellige slags aktiviteter. I det daglige arbejde og i fritiden. Hjernen holder både af krydsord, bridge, læsning og diskussioner gerne lidt provokerende udfordringer. Noget, der er overraskende, anderledes. Og så er det vigtigt at få hele kroppen med: Vi lever i en tid, hvor gennemsnitsalderen stiger, og hvor den danske befolknings sundhedstilstand aldrig har været bedre. Stadig flere aldersgrupper stiller krav om udfordring og oplevelse. Med dette program tilbyder vi derfor 5 kurser, der alle byder på en intens uge i skønne omgivelser med oplevelser og udfordringer for livet! At bruge sine hænder og være i fysisk form. Det hele styrker de netværk, som rummer hukommelsen. Brug en uge af dit liv på Idrætshøjskolen i Sønderborg af Henning Kirk, forfatter til Huskebogen hjerneøkonomi og god hukommelse og foredragsholder på Idrætshøjskolens seniorkurser\n4 Kurserne henvender sig til alle seniorer, der vil gøre en indsats for at holde sig sunde og raske - både mentalt og fysisk På Idrætshøjskolen i Sønderborg ved vi godt, hvor priviligerede vi er. Omgivelserne kan ganske enkelt ikke være smukkere! Vand, skov og by er lige uden for døren. Skolens park på 12 hektar forbinder skolebygningerne med stranden og lystbådehavnen. Og vandet indbyder dig hver dag - til sejlads, surf, kajak eller en forfris-kende dukkert. Sønderskoven, som kun ligger 1 km. fra skolen, er perfekt til outdoor idrætsgrene, triathlon og gå- eller løbeture. Når du vil til byen, vælger du helt naturligt at gå ad strandpromenaden. Det tager kun et kvarter at gå ind til centrum, hvor hyggelige caféer, spændende butikker og andre uddannelsesinstitutioner præger bybilledet.\n5 MIDT I LIVET juli Aldersgruppe: 45 år og opefter MOTION OG KULTUR IDRÆT OG OPLEVELSE IDRÆT OG LIVSKVALITET juni 26. august - 1. september Aldersgruppe: 55 år og opefter En uges inspiration med idræt, træning, førstehjælp, foredrag, sang og samvær. Fordyb dig i dine 2 valgfag (á 11 lektioner) og nyd foredrag, sangtimer og aftenarrangementerne med alle de andre kursister. Valgfag Formiddag: - Kajak-roning - Fitness - Motionsgymnastik/vandaerobic Valgfag Eftermiddag: - Førstehjælp - Cykling på mountainbike - Erindringsværksted En uge med fysiske og intellektuelle udfordringer til dig, der er fuld af energi. Formiddage med almene fag, eftermiddage med mulighed for at afprøve forskellige idrætsgrene og aftenarrangementer, hvor du også er sammen med skolens jævnaldrende golfkursister. Almene fag: - Krop og sundhed - Tegning og maling - Det meningsfulde liv - Korsang - Digtercafé - Nyheder med kritiske øjne Idrætsfag: - Fitness - ude og inde - Havkajak - Cykelture i Sønderborgs omegn - Dans til fest og fornøjelse august Aldersgruppe: 55 år og opefter En uge med lige dele motion og kultur. Den alsiske natur og historie udforskes i kajak, på mountainbike, til fods, i bus og båd. Aftenerne tilbringer vi i hinandens selskab med mad, samtale, sang og dans september Aldersgruppe: 55 år og opefter Et rigtigt højskolekursus med morgensamling, morgenmotion, diskussion af dagens almene emne og mulighed for at bruge alle de idrætsfaciliteter, som Idrætshøjskolen byder på - indendørs og udendørs. Faciliteter: 3 sale til idræt og gymnastik Svømmehal Styrke- og fitnessrum Sauna Parkgolfbane Forhindringsbane Atletikstadion Cricketanlæg Beach-volley baner Strand, skov og stier Aldersangivelserne på kurserne er kun vejledende. Kurserne er åbne for alle med lyst til at dyrke idræt. Det er ikke nogen forudsætning, at du er i topform. Tempoet tilpasses deltagerne.\n6 Idræt og livskvalitet juni 26. august - 1. september Morgensamling Dagen begynder med en sang efterfulgt af et mindre oplæg fra én af lærerne. Du skal ved tilmelding vælge et fag indenfor hver faggruppe. Der undervises i hvert valgfag i 11 lektioner om ugen. Valgfag A - formiddag: - Kajak-roning - Motionsgymnastik/vandaerobic - Fitness Kajak-roning Målet er, at kursisterne lærer at færdes sikkert på vandet i havkajakker. Skolen råder over havkajakker, som er et stabilt fartøj, der er relativt simpelt at navigere. Faget indeholder roteknik, selvog makkerredning samt en gennemgang af udstyr og risikomomenter. Det er en forudsætning, at man kan svømme og ikke er bange for at få hovedet under vand. Motionsgymnastik og vandaerobic Faget indeholder bevægelse til musik, hvor vi arbejder med balance, styrke og smidighed samt forskellige lege med og uden redskaber. Motionen bliver tilrettelagt, så også lattermusklerne bliver rørt. Vandaerobic er bevægelse i vand, hvor alle muskler anvendes. I vand kan du hoppe, løbe og i det hele taget bevæge dig langt lettere end på land, så faget henvender sig til alle - også dem, der ikke kan svømme. Fitness En krop i bevægelse er en sund krop, idet muskler, led og knogler holdes i gang med fysisk aktivitet. I faget fitness skal vi både arbejde med træning, som kan laves uden dyre rekvisitter, og lære at anvende træningsmaskiner, som benyttes i fitnesscentre. I løbet af ugen lærer du at lave et træningsprogram, der passer til din krop. Valgfag B - eftermiddag: - Førstehjælp - Cykling på mountainbike - Erindringsværksted Førstehjælp, herunder brug af hjertestarter På kurset lærer du dagligdags samt livreddende førstehjælp bl.a. med brug af hjertestarter, så du bliver i stand til at træde hjælpende til ved ulykker og akut sygdom. Cykling på mountainbike Faget henvender sig til dig, der vil blive bedre til at cykle på mountainbikes. Vi udnytter den smukke natur omkring skolen til at cykle korte og lange træningsture. I den forbindelse arbejder vi både med cykelteknik og konditionstræning. Cykelturene går til Sønderskoven og Gendarmstien på Dybbøl. Mountainbikes kan lånes på skolen, men man er selvfølgelig meget velkommen til at medbringe sin egen cykel. Der kræves ingen deltagerforudsætninger og tages individuelle hensyn, så alle kan være med uanset færdigheder og fysisk form. 6. Erindringsværksted Glemmer du, så husker jeg. Vi fortæller hinanden om "gamle dage" og sætter fokus på oplevelsen af tid. Kom og prøv Sidst på eftermiddagen er der tilbud om at prøve nogle af de mange idrætsgrene, som dyrkes på skolen. Afhængig af kursets lærerstab kan det f.eks. være: Svømning, petanque, stavgang, pilates eller cricket. Den danske sangskat: "Fra Grundtvig til Gnags" En sangaften med gamle og nye fællessange fra højskolesangbogens nyeste 18. udgave. En fortælling om danskernes enestående folkelige sangtradition, som blev grundlagt, da Grundtvig endnu var barn. Lærere: Henning Lager, Kjeld Klintø, Helle Damkjær, Henny Gjessø, Pia Brøgger og Anker Tarpgaard. Foredragsholder: Henning Kirk, forsker og forfatter til bl.a. Det grå guld Aldersgruppe: 55 + Lykken er et godt helbred! Derfor er her et kursus for alle, der vil gøre en indsats for at holde sig sunde og raske. Kurset henvender sig i særlig grad til seniorer, som ønsker inspiration til at dyrke idræt og derved få bedre mulighed for at nyde livet! Kurset indeholder idræt, træning, førstehjælp, foredrag, sang og samvær. Du skal vælge et fag indenfor hver faggruppe. Der undervises i hvert valgfag i 11 lektioner om ugen. Foredrag, sangtimer og aftenarrangementer er for alle. Yderligere oplysninger fås ved henvendelse til kursusleder Anker Tarpgaard på tel\n7 12 Lykken er et godt helbred!\n9 Midt i livet juli 3 Hellere fed og fit end tynd og ufit Aldersgruppe: 45 + Yderligere oplysninger fås ved henvendelse til kursusleder Henning Lager på tel Er du midt i livet, men stadig fuld af energi? Har du lyst til både fysiske og intellektuelle udfordringer? Holder du af kombinationen: Frisk luft, masser af motion og samtaler om fælles livsvilkår? Kan du nikke genkendende til ovennævnte udsagn, så er dette kursus noget for dig! Med dette kursus tilbyder vi derfor en intens uge i skønne omgivelser med fysiske og intellektuelle udfordringer. Formiddage med almene fag, eftermiddage med mulighed for at afprøve forskellige idrætsgrene. Vi starter dagen med fællesidræt. Herefter er der valgfag, og efter frokost kan du vælge et idrætsfag efter eget ønske. Du kan vælge mellem følgende fag: Valgfrie almene fag (formiddag) - Krop og sundhed - Tegning og maling - Det meningsfulde liv - Korsang - Digtercafé - Nyheder med kritiske øjne Valgfrie idrætsfag (eftermiddag) - Fitness - ude og inde - Havkajak - Cykelture i Sønderborgs omegn - Dans til fest og fornøjelse Kom og prøv Sidst på eftermiddagen er der tilbud om at prøve nogle af de mange idrætsgrene, som dyrkes på skolen. Afhængig af kursets lærerstab kan det f.eks. være: Klatring, kajak, windsurfing, petanque, frisbeegolf, beachvolley mm. En eftermiddag er der mulighed for en tur i byen eller omegnen på egen hånd. Formiddags- og aftenprogrammet afvikles sammen med et golfkursus henvendt til samme aldersgruppe. Lærere: Ole Staun, Per Bang, Lene Bang, Katherine Scrivens Nielsen, Henrik Nøhr, Lars Damkjær, Per Thomsen, Anne-Mette Larsen og Henning Lager.\n10 Vi får brugt kroppen og oplevet Alssund-området fra land- og vandsiden\n11 Motion og kultur august Yderligere oplysninger fås ved henvendelse til kursusleder Kjeld Klintø på tel Aldersgruppe: 55 + Rejse rundt på Als Kurset vil forme sig som en rejse rundt i den alsiske natur og historie. Den fantastiske alsiske natur med flotte moræneklinter, store bøgeskove og historiske efterladenskaber indbyder til interessante ture. Vi skal udforske det hele - i kajak, på mountainbike, til fods, i bus og båd. Kurset indeholder lige dele motion og kultur. Hver dag står der motion på programmet enten formiddag eller eftermiddag. Her vil være tilbud om enten at ro havkajak eller at cykle på mountain-bike. Roning i havkajak Havkajakken er et stabilt fartøj, som samtidig er let at navigere. Efter kort tids træning bliver vi i stand til at tage ture langs kysten. Det er en forudsætning, at man kan svømme og ikke er bange for at få hovedet under vand. Cykling på mountainbike Mountainbikes er med deres gearing og slidstærke dæk meget velegnede til ture i kuperet terræn. På kurset skal vi arbejde med cykelteknik og benytte cyklen til ture i området. Både cykling og roning er skånsomme motionsformer, ligesom sværhedsgraden er lille. Ikke desto mindre er effekten stor - både hvad angår konditionsog styrketræning. Kultur og natur Foruden motion vil hver dag byde på nye ture i det alsiske område. På programmet vil bl.a. være bustur Als rundt, sejltur med turistbåd på Alssund samt besøg på Sønderborg Slot og Historiecenter Dybbølbanke. Aftenen tilbringer vi i hinandens selskab med mad, samtale, sang og dans.\n12 Et levende højskolekursus for aktive seniorer\n13 Aldersgruppe: 55 + Yderligere oplysninger fås ved henvendelse til kursusleder Henning Lager på tel Idræt og oplevelse september 5 Idrætshøjskolen i Sønderborg er På dette kursus får du lejlighed begunstiget af en dejlig, naturskøn beliggenhed. idrætsfaciliteter. til at udnytte skolens mange Skolen ligger på en stor, parklignende grund med idrætsbaner. hed for at prøve forskellige Du får hver eftermiddag mulig- Vi har stranden og Sønderborg idrætsgrene. Bugt som nærmeste nabo. F.eks. pentaque, frisbeegolf, En frisk vandretur på 10 min. ad mountainbike, kajak, pilates, Gendarmstien bringer dig til fitness og dans. Sønderskoven, som er meget velegnet til cykel-, løbe- og Om formiddagen, efter morgensamling og let morgenmotion, vandreture. Indendørs er der også mange vil du blive præsenteret for muligheder for at dyrke idræt og dagens emne i form af et motion. oplæg/foredrag efterfulgt af Vi har 3 sale af forskellig størrelse, svømmehal samt styrke- og diskussion. fitnessrum. Dagens emne har almen karakter. Det kan f.eks. handle om: Den danske sang, førstehjælp, skolens historie/dybbøl (med udflugt), Grundtvig samt kost til hjerne og hjerte. Dagen sluttes af med forskellige aftenarrangementer. Lærere: Anker Tarpgaard, Helle Damkjær, Kjeld Klintø og Henning Lager.\n14 urser Det pudsige ved at dele værelse med en ukendt er, at man bagefter slet ikke kan forstå, at man ikke kendte hinanden for bare en uge siden\n15 Navn Cpr. nr. Adresse Postnr./by Tel. Praktiske oplysninger Tilmelding 1. Idræt og livskvalitet juni 2007 (husk valgfag) 2. Idræt og livskvalitet 26. august 1. september 2007 Kursuspriser Idræt og livskvalitet Motion og kultur Idræt og oplevelse Kursuspris: Kr pr. uge Prisen inkluderer undervisning, kost, udflugter/transport/entréer, evt. materialer og indkvartering i enten dobbeltværelse med eget bad og toilet eller enkeltværelse med bad og toilet på gangen. Medlemmer af Idrætshøjskolens Elevforening får et tilskud på kr Midt i livet kursuspris: Kr Prisen inkluderer undervisning, kost og indkvartering i dobbeltværelse med bad og toilet på gangen. Indkvartering på enkeltværelse kan bestilles særskilt mod et tillæg på kr Ønskes dobbeltværelse med eget bad og toilet, er merprisen kr. 300 pr. person. Medlemmer af Idrætshøjskolens Elevforening får et tilskud på kr Leje af sengelinned samt ét håndklæde er inkluderet i prisen. Det vil være en god idé at medbringe badehåndklæder. Tilmelding Udfyld tilmeldingskuponen og send den til skolen eller tilmeld dig via Når din optagelse er bekræftet, beder vi dig indbetale et depositum på kr Restbeløbet betales senest en måned før kursusstart. Ankomst og afrejse Ankomst sker første kursusdag i tidsrummet mellem kl og Afrejse er sidste kursusdag kl Valgfag A (formiddag) Valgfag B (eftermiddag) Kajak-roning Førstehjælp Fitness Mountainbike Motionsgymnastik/ Erindringsværksted vandaerobic 3. Midt i livet juli Motion og kultur august Idræt og oplevelse september 2007 Medlem af elevforeningen, årgang: Jeg ønsker indkvartering på enkeltværelse med håndvask (Midt i livet: Merpris kr. 500) Jeg ønsker indkvartering på dobbeltværelse med bad og toilet (Midt i livet: Merpris kr. 300) Jeg ønsker indkvartering på dobbeltværelse med håndvask (kun Midt i livet) Jeg ønsker vegetarkost Evt. øvrige tilmeldinger på samme adresse: (husk også at angive valg af fag ved tilmelding til kursus 1 og 2) Navn Cpr. nr. Vegetarkost Send eller fax tilmeldingen til: Idrætshøjskolen i Sønderborg Friheds Allé Sønderborg Fax:\n16 Vi ses til sommer på seniorkursus! Friheds Allé Sønderborg Tlf Fax min. til centrum 2 min. til strand og skov 1 sek. til hjertet besouled Faciliteter: Idrætshal Idrætssal Aerobic-/spejlsal Styrketræningslokale Testcenter Svømmehal Sauna Kreativt værksted Foredragssal Musiklokale Fodboldbaner Beachvolleybaner Beachhåndboldbane Klatrevægge Badestrand Surf- og sejlfarvand Kajakker Kanoer Sejlbåde Surfudstyr IT-rum Cykelcrossbane Frisbee-golfbane Petanquebaner Multi-/forhindringsbane Bålplads IHS


Ejendomsmægler home Christianshavn - vi kan sælge din bolig - home.dk\nCVR nr.: 40143025\nTlf: 32 95 14 00\nSøndag 10.00 - 13.00 og efter aftale\n9,9 ud af 10 18 besvarelser\nVelkommen hos home Christianshavn - din lokale ejendomsmægler i Christianshavn\nVi er den ældste mæglerforretning på Christianshavn med en utrolig unik placering mellem Knippelsbro og Udenrigsministeriet på hjørnet af Strandgade og Torvegade. Vi er beliggende i et kryds, hvor der hver dag passerer flere tusinde mennesker forbi, hvilket giver en rigtig god eksponering af vores forretning.\nVores ejendomsmæglere arbejder målrettet på at sælge din bolig. Vi har et utroligt stærkt samarbejde på tværs af mæglere i København og dermed også en bred kontaktflade.\nVi vil hjælpe dig med at sælge din bolig\nNår du sætter din bolig til salg hos home Christianshavn, får du særdeles erfarne ejendomsmæglere med et unikt lokalkendskab på sagen. Vi er godt lokalt forankrede i kraft af, at vores fysiske rammer ligger så godt placeret. Ligeledes får du markedsført din bolig bredt, da boligen bliver præsenteret på Facebook, i lokale aviser og i vores boligforretning på Strandgade.\nVi tilbyder ”solgt eller gratis”, når du skal sælge din bolig. Det betyder, at du kun skal betale i det øjeblik, vi har solgt din bolig. – Sæt derfor med fordel din bolig til salg hos home Christianshavn.\nhome Christianshavn har egen køberrådgiver tilknyttet forretningen. Vores køberrådgiver, Astrid Graversen, er klar til at give dig/jer en personlig og stærk rådgivning, når I skal købe drømmeboligen.\nAttraktive boliger til salg\nSe vores store udvalg af boliger på home.dk eller i mæglerforretningen. Her har vi attraktive boliger til salg i det gamle unikke Christianshavn, København K, Ved Kanalerne, ved Operaen og Ved Voldene samt mange andre populære steder.\nRing eller send os en mail, hvis du går med ønsker om at købe eller sælge bolig. Du finder kontaktoplysninger på vores ejendomsmægler her på siden.\nÅbent hus 23.01 kl. 13.30-13.50\nKingosgade 2, 4. th.\nÅbent hus 23.01 kl. 15.00-15.20\nGalionsvej 9, 3. 2.\nIshtar Ibrahim Trainee isibr@home.dk 4121 0068\nSebastian Haugaard Sørensen Salg og Vurdering sehau@home.dk 33 260 260


Folie & Konturskæring - XL Print - Folieprint til din markedsføring\nFolieprint til din markedsføring er i dag meget brugt til både in- og outdoor reklame og det er ikke tilfældigt. Folie kan nemlig benyttes på mange forskellige flader og ved rigtig montering, vil du opnå et flot glat og ensartet udtryk. Vi har vi bred erfaring med folieprint og konturskæring til alle typer underlag og leverer folie print i lige den størrelse du har brug for.\nCorona klistermærker & advarselsskilte\nKonturskæring giver et ekstra flot finish på dit projekt. Vi kan konturskære alt fra papir til 5 cm. tykke plader. Det spiller ingen rolle, om det er stort eller småt, vi konturskærer i alle former, f.eks. bogstaver på applikationsfolie til opklæb, til displays og standere samt udstillings- og messemateriale.\nSpørg os, hvis du ønsker at vide mere om de mange muligheder med konturskæring.\nVigtige steps når du skal lave elementer med konturskæring:\n• Konturskærestregen skal være 100% sammenhængende!\n• Konturskærestregen skal ligge i en valgfri Pantone-farve\n• Konturskærestregen skal ligge i sit eget lag “Cut”\n• Konturskærestregen skal stå til Overprint\n• Husk at embedde/eller outline alle fonte i din pdf\n• 3 mm beskæring ud over konturskærestregen\n• HUSK et korrekturtjek – vi læser ikke teksterne igennem\n• Tjek dit format i forhold til din ordrebekræftelse\nSkåret sandwichplade med direkte print\n10 mm. opskummet PVC\nFigurskåret finér eller OSB plader\nFigurskåret 3 mm. PVC\nVi har folier til stort set alle opgaver – selv til klæb på murstensvægge og asfalt. Muligheden for at få folien konturskåret til lige den form, der ønskes, kan også lade sig gøre. Derudover er der laminering af forskellige slags, lige fra den lækre silkematte til en skridsiker gulvlaminat.\nFolieprint monteret på malet overflade\nTransparent folie med Folieprint på vinduer\nStandard folieprint med laminat\nKonturskåret folie til kampagne\n2 siddet folie med motiv på begge sider af folien\nAfdækning af væg\nSelvklæbende folieprint med laminat\nFolieprint monteret på glas\nGør det muligt at se ud, men ikke ind\nKlar folie på vinduer med transparent effekt\nSemi transparent folie\nSemi transparent folie monteret på træplade\nMørklægning af vinduer med selvklæbende folie\nVi kan skære dine folietekster ud efter dit ønske. Indfarvet folie i alle mulige farver, og findes farven ikke, så printer vi farven istedet, hvis det er muligt. Vi har folie til den korte kampagne, og folier som skal holde i mange år. Har du vægge, som ikke må skades, så har vi også folien til det.\nGuldfolie og hvidt print på glasklar folie\nFolietekster på stolper\nIndfarvet folie eller printede folie bogstaver\nFolie på figur og væg\nFolie på Styropor og væg\nFolietekster til udendørs\nKonturskårede bogstaver i selvklæbende folie\ntil DR´s pigekors julekoncert 2018\nFolieprint til lyskasser med lang holdbarhed og en finish lige i øjet. Backlit’en er en blank plast, der er printet med UV blæk, der gør den yderst egnet til steder med meget udendørsbelysning og fugt.\nBacklit folie eller lyskasse folie\nFolieprint på backlit folie også kaldt lyskasse folie\n• Efterlader ikke klæberester på underlaget\n• Perfekt til storformat print\nFloorgraphic er et slidstærkt og skridsikkert materiale, der kan anvendes på gulvflader. Få budskabet ned på gulvet i butikken i form af en gulvklæber. En gulvreklame er en god mulighed for at fange kundens opmærksomhed, om det er i butik eller på en messestand. Vi kan lave gulvreklamer i de fleste størrelser.\nFloorgraphic løse bogstaver\nMed skridsikker laminat\nEfterbehandlet med epoxyoverflade\nSkridsikker folie på trappe\nMontage af floorgraphic med skridsikker laminat\nXL Print i stand til at printe selv de mest komplekse opgaver. Med 12 farver dækker printeren både cmyk og RGB spekteret, og med ekstra gråtoner kan vi printe selv de mest sarte sort/hvid billeder, uden at der kommer en farvetone, som tit er tilfældet med almindelige 4-farve printere.\nUdsmykning af personalerum\nAkustikdæmpende plader monteret med Inkjet printet papir bannere\nVi har to glasmatteringsfolier fra Aslan. ASLAN E300 med et sandblæst look og ASLAN E302 med et silver sandblæst look. Begge typer folie er polymer valset. E302 tilbydes også med luftkanaler i rullebredde 1260mm (Det anbefales altid, at man tørmonterer EL302 med luftkanaler). ASLAN E300 og E302 er velegnet til inden- og udendørs brug. Folien kan uden problemer printes på. Høj kvalitet folie til dekoration af gennemsigtige indendørs og udendørs overflader.\nLang udendørs holdbarhed\nKan inkjet printes med UV og solvent\nVisuel effekt af høj kvalitet\nFolien er nem at fjerne, selv efter flere år\nLogo udskåret i dusted folie\nSquid folie med tryk\nSquid folie uden tryk\nFarve: Coal Set indefra\nFarve: Coal Set udefra\nVejledning til at lave en korrekt skærestreg.\nDownload step-by-step manual her\nManual til skærestreg\n“Hold afstand”,” vask hænder” og andre skilte er kommet for at blive\nVi kan lave jeres Corona klistermærker i alle farver og udformninger.\nVi har stor erfaring i gulvklæb, som ikke ødelægger dit gulv, og vi kan give dig den rigtige information på hvilken folie, der skal bruges hvor og hvordan.\nCorona gulvvinyl – flyt budskabet til der, hvor du har brug for det fra gang til gang, eller bare flyt det hver gang, der skal gøres rent 🙂\nVores lækre gulvvinyl holder i meget lang tid og kan vaskes ned og genbruges igen og igen.\n"Hold afstand" gulvklæb\nSuper lækker gulvklæb med skridsikker overflade, som ikke efterlader klister efter endt brug\nFlytbar. Lægger sig helt fladt til gulvet\nAntimikrobiel film med egenskaber mod bakterier og virus\nFilmen skal ikke fugtes for at aktiveres.\nHurtigvirkende (f.eks. Coronavirus 229E) 90 % effekt efter en time >99,9% effekt efter 24 timer.\nAntimikrobiel effekten er stabil og ikke begrænset (testet og certificeret i over 4 år)\nBiokompatibel teknologi, uskadelig for huden og Fødevaregodkendt.\nDiskret når den er monteret (tynd, transparent og mat)\nKan rengøres med almindelige rengøringsmidler (sæbe, desinfektionsmiddel mv.) Kan leveres i små ark (til dørhåndtag) og i ruller.\nRing eller mail os og få tilsendt alle vores certifikater på folien\nTænk over hvor mange ting som man har kontakt med i løbet af dagen og det er jo ikke alt der bliver rengjort så ofte. Med Antibaktiel folie fjerner folien 96% af alle bakterier af sig selv på en time.


De Frigjorte / Social Belastning - Bygningen - et levende kulturhus midt i Vejle\nDe Frigjorte / Social Belastning\nDer er dømt distortede øgertæver med ekstra creme og sovs i rigelige mængder når De Frigjorte og Social Belastning byder op til smaddervals i autonome taktarter i alt for egocentrerede laksko når de sammen gæster Bygningen i Vejle d. 24. maj!\nSovs blev der sagt!\nMed Kaptajn Lillebror bag roret føres den letsunkne skude med svært sigende navn Social Belastning altid usikkert i havn – gig efter gig!\nSocial Belastning har rødder i Vejle, hvor deres solide, men jævnt stive, faste fanskare altid bakker op og ligeledes bidrager til at danne fundament for dén spæde kultdyrkelse, der allerede efter blot få år spirer heftigt. Stilen er upoleret dansksproget punk med holdninger.\nMed sig i bagagen har drengene 2 albums, en julesingle samt erfaringen fra en lang stribe koncerter, heriblandt som support for ethanolguruerne Red Warszawa. I periferien ligger et 3. album, men indtil da må man klare sig med massive klassikere som ’’Mere sovs’’, ’’Pia KKK’’ og ’’Jeg har aldrig skidt så tyndt’’.\nSocial Belastning har skabt en grim lyd, hvor der ikke længere er plads til skræddersyede jakkesæt og dyr champagne – i hvert fald ikke når promillen rammer 8!\nDe Frigjortes musik er blevet rost, som en solid blanding af Magtens Korridorer, Gasolin, tilsat en mere rocket guitarlyd, som leder tankerne hen på D-A-D og Skullclub.\nSelv betegner bandet sin musik som Erik Balling-rock og bandets skæve sangtekster og imponerende visuelle live-show, har også vist sig at fungere som stensikker underholdning på flere af landets store\nfestivaller i både 2017 og 2018.\nBandet har haft fornøjelsen af at spille til: Jelling Musikfestival, Skive Festival, Samsøfestival, Ikast\nMusik, Horsens statsfængsel, Nakkefestival, Vibstock, Vedstedsøfestival, Made In Esbjerg, Furesø Festival m.m.


Smag af Dubrovnik - Madtur 2021\nSmag af Dubrovnik - Madtur\nFra 128,91 $ USD\nDyk ned i Dubrovniks smag og historie på en vandreturstur gennem den gamle bydel. Når du stopper for at nyde smag af lokal mad og vin, afslører din guide fortællingen om Dubrovniks stormende fortid og den rolle, mad og vin spiller i byens kultur. Foodies og historie buffs bør ikke gå glip af denne unikke kombination af spiselige ting og uddannelse.\nUdforsk Dubrovniks mad og historie på en guidet tur\nEn privat rundvisning sikrer individuel opmærksomhed fra guiden\nKom sultne og nyd rigelig smagning\nTuren starter ved et bekvemt placeret centralt mødested\nLife According to KAWA, Hvarska ul. 2, 20000, Dubrovnik, Kroatien\nClocktower, 20000, Dubrovnik, Kroatien\nVENNLIGST LET VED, at vi ved, om du støder på eventuelle allergier eller intolerancer i forvejen\nLet aktiv: vandretur, vejrbelysning for dele af turen, en eller to trapper til at forhandle\nBETJENES AF Insider Holidays d.o.o.\nMadtureVinsmagningerGåtureHistoriske tureHalvdagstureWalking & Biking ToursCultural & Theme ToursFood, Wine & NightlifeLuxury & Special OccasionsPrivate & Custom ToursTours & SightseeingDubrovnikMadture - DalmatienVinsmagninger - DalmatienGåture - DalmatienHistoriske ture - DalmatienHalvdagsture - DalmatienMadture - KotorVinsmagninger - KotorGåture - KotorHistoriske ture - KotorHalvdagsture - KotorMadture - BudvaVinsmagninger - BudvaGåture - BudvaHistoriske ture - BudvaHalvdagsture - BudvaKategori\nLokrum Benedictine MonasteryMljet IslandChurch of St. Blaise (Crkva Sv. Vlaha)Peljesac PeninsulaKonavle ValleyElafiti Islands (Elaphites)


Advokaten 3 Den lille mod den store\nMan diskuterer tit om staten har et særligt øre hos domstolene, sådan at det bliver op ad bakke at overbevise dommeren om, at eksempelvis en lægelig behandling er forkert. Jeg mener, at det er svært at sige noget konkret om det.\nDer skal være en mulighed for at få prøvet en vigtig sag i to instanser for, at nye øjne kan se på den. Det bliver især vigtigt for de borgere, der ikke har så mange penge, men som gerne vil kæmpe for deres sag.\n“Min tilgang til emnet er det menneskeretlige og idealet om, at alle har mulighed for en retfærdig rettergang. Når borgeren har en sag mod staten, kan det ideal meget nemt blive udfordret”\nStaten har som modpart i en sag en forpligtelse til at være objektiv og forstå borgerens situation. Sådan lyder det fra to professorer, når de bliver spurgt, om der er særlige hensyn at tage til den borger, der har en sag mod staten.\n- Når du som borger har en sag mod staten, er du stadig borger i staten. Det betyder, at staten har en vis forpligtelse over for dig, som jo ikke forsvinder, fordi der kører en retssag. Derfor må man stille krav om, at borgeren ikke bliver tromlet ned af staten.\nOrdene kommer fra professor emerita, Eva Smith, og hun bakkes op af professor Jens Elo Rytter, Københavns Universitet.\n- Staten er en magtfuld modpart. For eksempel vil staten i nogle sager ligge inde med den dokumentation, der kan være afgørende for sagens udfald. I kontroversielle sager om sikkerhed og krig, kan det være svært at vide præcis, hvad de har og få det udleveret, ligesom de kan afvise, at du som borger kan føre vidner, hvis det berører den nationale sikkerhed. Så det kræver noget særligt af staten at håndtere de her ting og der er brug for en høj grad af oprigtighed og ærlighed over for borgeren, siger han.\nJens Elo Rytter peger også på, at det kan være på sin plads at stille særlige etiske krav til staten, når det gælder brugen af alle de lovmæssige værktøjer, der findes.\n- Det er vigtigt, at der stilles etiske krav til, hvor langt staten går i brugen af eksempelvis forældelsesfrister. Det kan godt være, at de er der, men skal de nødvendigvis påberåbes over for en svagere part? Det var noget af det, der var til diskussion for år tilbage i forbindelse med blødersagerne, hvor en gruppe blødere ved en fejl havde fået overført hiv-virus under behandling. Sagen endte med, at staten ikke stod hårdt på forældelsesreglerne, og bløderne fik deres sag for domstolene. Jeg siger ikke, at staten nødvendigvis skal have skåret det ene ben af inden væddeløbet, men der skal være en balance, siger han.\nDet er skatteborgernes penge\nEva Smith er enig i, at der skal være en tilbageholdenhed fra statens side med hensyn til at tage alle midler i brug for at vinde sagen. Til gengæld mener hun ikke, at der er grund til at være large, når det gælder anke.\n- Jeg kan godt forstå, at en retssag kan være en del af en personlig tragedie, når borgeren for eksempel er alvorligt syg, mens sagen kører. Men det mener jeg ikke skal forhindre staten i at anke en sag, som er principiel. Erstatningssagen kan få stor betydning for andre sager, og det er vigtigt, at senere klagere kender deres ret. Tabes sagen, er det i sidste ende skatteborgerne, der kommer til at betale. Derfor mener jeg, at det ville være forkert at få en begrænsning af ankemuligheden for statens vedkommende, forklarer hun.\nBegge professorer peger på det økonomiske aspekt som et væsentligt parameter for emnet ‘borger versus stat’.\n- Min tilgang til emnet er det menneskeretlige og idealet om, at alle har mulighed for en retfærdig rettergang, som det også er nedfældet i Menneskerettighedskonventionen. Når borgeren har en sag mod staten, kan det ideal meget nemt blive udfordret, og her spiller økonomien en væsentlig rolle, for det er jo klart, at staten ikke har samme begrænsning i ressourcerne, som borgeren har. Jo, der er mange velhavende borgere, men en lang række har ikke midlerne til at føre en sag. Selvom du har mulighed for at få fri proces, får du jo ikke en blanco check. Det er retten, der fastsætter beløbet, og borgerens budget er noget anderledes end statens. Derfor kommer din sag i et vist omfang til at bero på din advokats idealisme. Det giver jo en ulighed i forholdet til staten og en tilfældighed, som udfordrer princippet om lige adgang til loven. Derfor mener jeg, at en større rundhåndethed hos domstolene kunne hjælpe en bedre balance på vej, siger Jens Elo Rytter.\nØkonomien giver skævhed\nEva Smith peger også på økonomi som et parameter for skævhed.\n- Man må tage højde for de uligheder, økonomien kan give og se på, hvad den almindelige borger vil betale for at føre sin sag. Det skal jo ikke være sådan, at den borger, der ligger lige under grænsen for at få fri proces får masser af penge til en sag, mens den, der ligger lige over grænsen, har svært ved at klare sagen økonomisk. Omvendt er borgeren – som Jens også nævner – oppe imod en meget stærk modpart med nærmest ubegrænsede ressourcer. Det er derfor, det er så vigtigt, at statens advokat søger at anlægge et objektivt syn på sagen, siger Eva Smith, der også ser lovforslaget om ankebegrænsningens ændring fra 10.000 til 50.000 kroner som en ulighed.\nJens Elo Rytter er også kritisk over for lovforslaget.\nFormanden for Advokatrådets Procesretsudvalg, Jørgen Holst, er enig i, at den forhøjede ankebegrænsning trækker borgerens retssikkerhed i den forkerte retning.\n- Beløbsgrænsen for fri anke til landsretten er i dag 10.000 kroner. Så der er tale om en klar stramning, når grænsen med det seneste lovforslag bliver hævet til 50.000 kroner. Det er ærgerligt for den borger, der står med en tvist om 49.000 kroner, for den vil som hovedregel kun kunne prøves i en instans. Hvis det så oven i købet vedrører en sag mod staten, kan det føles som en endnu hårdere afvisning. Efter min mening gør det det endnu vigtigere at være opmærksom på de principielle sager, siger Jørgen Holst.\nTilsvarende er han meget enig med Eva Smith, når det fremhæves, at statens sagsførelse bør være objektiv.\n- Et sådant ‘codex’ bør også gælde, når staten har placeret en given – mere eller mindre – offentligretlig aktivitet i et statsligt selskab. Jeg har indtryk af, at staten sammen med sine advokater – ofte, men desværre næppe altid – vurderer processuelle skridt, påstande, bevisførelse ud fra en sådan ‘retssikkerhedsmæssig’ tilgang. Men det burde altid være tilfældet, påpeger Jørgen Holst.\nProfessor i forfatningsret og menneskerettigheder ved Det Juridiske Fakultet, Københavns Universitet. Har skrevet ph.d. afhandling om domstolenes rolle i beskyttelsen af individets grundlæggende rettigheder.\nEva Smith er professor emerita ved Københavns Universitet. Har udgivet lærebøgerne Straffeproces og Civilproces og har haft en række tillidsposter blandt andet som formand for Det Kriminalpræventive Råd indtil januar 2013, medlem af Retsplejerådet, Politikommissionen og Justitsministeriets Strafferetsplejeudvalg, formand for bestyrelsen for Københavns Retshjælp, formand for ECRI (Europarådets kommission til bekæmpelse af racisme og fremmedhad), medlem af ekspertgruppen under The Framework Convention for the Protection of National Minorities samt æresdoktor ved Universitetet i Lund.\n“Hvis jeg har en sag for en alvorligt syg klient, gør jeg alt for at få sagen hurtigt igennem”\nDer er meget på spil for de mennesker, der vælger at anlægge en sag mod en myndighed. Og de er i forvejen ofte alvorligt syge, kørt psykisk i bund og føler en kæmpe afmagt. Det stiller krav til både myndigheden og advokaten, der får sagen, mener Karsten Høj, der igennem sit arbejdsliv har haft flere hundrede sager for borgere mod staten.\nHvert år anmelder danskerne mere end 40.000 sager ved Arbejdsskadestyrelsen og næsten 10.000 sager til Patientforsikringen. Hertil kommer alle de afgørelser på det sociale område, der dagligt bliver truffet ude i kommunerne.\n-Det er rigtig mange sager og ofte er der rigtig meget på spil for borgeren. Derfor er det vigtigt, at der er en tillid i samfundet til, at myndighedernes afgørelser er korrekte, for selvom du måske har råd til at betale for at gå videre til domstolene for at prøve den afgørelse, der er truffet, har du måske ikke de menneskelige ressourcer, det vil kræve.\nDet mener advokat Karsten Høj, der igennem hele sit arbejdsliv har haft fokus på det erstatningsretlige og sociale område – det gælder især sager om førtidspension, revalidering og andre spørgsmål inden for handicapområdet. Igennem tiden er det blevet til mange hundrede retssager og cirka 25 af sagerne er nået til Højesteret.\n- Jeg oplever, at tilliden til myndighedernes afgørelser bliver mindre. Måske skyldes det, at myndighederne skærer ned og går på kompromis med kvaliteten. Min erfaring er, at flere ønsker deres sag prøvet ved domstolene. Borgeren forstår ikke altid den administrative afgørelse, og derfor mister man nemt troen på, at den er korrekt. Da det er en meget stor mundfuld at få sin sag for domstolene, kunne samfundet gøre borgerne en stor tjeneste ved at øge kvaliteten af deres afgørelser, siger han.\nAllerede kæmpet i flere år\nEn anden grund til at sikre kvaliteten i myndighedernes afgørelser er, at de er svære at ændre ved domstolene.\n- Når du kommer med eksempelvis en arbejdsskadesag, som er afgjort af en myndighed og stadfæstet af en anden, så vil der i domstolssystemet være en forudfattet mening om, at afgørelsen er korrekt. Det er udgangspunktet. Og derfor skal der en helt særlig indsats til fra borgerens og advokatens side for at ændre afgørelsen. Vi taler altså om mennesker i en vanskelig situation, der skal levere en krævende personlig indsats, selvom chancen for at få noget ud af det ikke er så stor. Måske har de allerede kæmpet i flere år med deres sag, som kan være sendt frem og tilbage mellem for eksempel Arbejdsskadestyrelsen og Ankestyrelsen, og pludselig er der gået ti år, fra ulykken skete, til du står for at skulle sende sagen i retten, siger Karsten Høj, der indimellem står i en situation, hvor han råder klienten til at droppe en retssag.\n- Sagen kan have fanget dig i et limbo for en periode, og min opgave bliver nogle gange at sige stop, hvis udsigten til medhold bliver for lille i forhold til den indsats, sagen vil kræve.\nAt det kan kræve nærmest umenneskelige ressourcer at køre en sag mod en myndighed, har Karsten Høj set mange eksempler på. Men især en enkelt sag har sat sine spor i hukommelsen.\n- Kvinden var under 30, havde fået undersøgt en knude i brystet og kom ved en alvorlig fejl fem måneder for sent i behandling. Da hun endelig kom i behandling, var hendes femårsoverlevelse faldet fra 85 til 15 procent. Da jeg får sagen, skyldes det, at hun føler sig voldsomt stødt over, at Patientforsikringen reducerer hendes erstatning med en tredjedel på grund af, at hendes overlevelsesmuligheder er begrænsede. De skriver direkte, at hun vil dø i løbet af ‘kort tid’. Det er en kafkask situation, for det er jo netop den lægelige fejl, der har bragt hende i den situation.\n- Min klient oplever det som voldsomt krænkende. Hun kæmper en brav kamp for at holde sig i live, har det faktisk rigtig godt på det tidspunkt, hvor jeg kommer ind i billedet og skal rådgive om anke til Patientskadeankenævnet som øverste myndighed, siger Karsten Høj.\nI kan miste retten til erstatning\nHer kommer han ind i de første overvejelser, hvor balancen mellem borgeren og myndigheden bliver sat på spidsen.\n- Min rådgivning går også på at fortælle kvinden og hendes mand, at anken kan betyde, at kvinden risikerer at miste retten til erstatningen. Det er i det her tilfælde rigtig mange penge, der er på spil.\nParret vælger på trods af risikoen at anke, og Karsten Højs næste udfordring bliver at presse sagen igennem en hastebehandling.\n- Det kan være en særlig udfordring, når du har en sag for en alvorligt syg klient, der risikerer at dø inden for kort tid. Derfor gør jeg alt, hvad jeg kan, for at få sagen hurtigt igennem. Det lykkedes nogenlunde, men Patientskadeankenævnet når frem til det samme resultat, og vi starter en sag ved landsretten. Min klient får fri proces, og vi vinder sagen. Retten slår fast, at i det udmålingssystem, vi har, skal der ikke tages højde for den enkeltes levetid – selv synes jeg jo, at det er en helt absurd tankegang, for hvor går grænsen, og kan det ende med, at patienterne skal gå igennem smertefuld livsforlængende behandling for at få fuld erstatning. Så det er en kæmpe lettelse, at vi vinder, og min klient får et håb om at kunne sætte punktum, så hun nu kan koncentrere sig om behandlingen og det stærkt påvirkede familieliv.\nSkuffelse over anke\nDen næste belastning for kvinden er, at myndigheden har otte uger til at vurdere, om sagen skal ankes til Højesteret. Der er stort offentligt fokus på dommen, blandt andet udtaler politikere i pressen, at det er forargeligt, at Patientskadeankenævnet fører sagen.\n- Landsrettens dom bliver anket hurtigt, og det er en enorm skuffelse. Her mærker du virkelig, at du er oppe mod en myndighed med uanede ressourcer. For min klient er det ikke pengene til at føre sagen, der er problemet. Hun får igen fri proces, så det koster hende ikke noget, men følelsen af at være oppe mod en magtfaktor med uanede ressourcer, er benhård. På det her tidspunkt er hun meget svag, og det er klart, at det er hårdt, at hun nu igen skal sætte sig op til at vinde vel vidende, at hun risikerer at tabe. Her tror jeg, at der ville have været en forskel, hvis modparten havde været en privat virksomhed, for jeg er ikke sikker på, at sagen for enhver pris var anket – men for myndighederne er det en principiel sag.\nIgen presser Karsten Høj på for, at sagen kommer hurtigt for.\n- Jeg skriver til Højesteret samme dag, som dommen ankes. Det er i begyndelse af februar. Højesteret har normalt en berammelsestid på cirka halvandet år, men efter to dage har vi fået tid i maj. Min klient dør i marts. Og i juni får vi dommen. De syv dommere har givet os medhold. Det er på en gang en lettelse – og samtidig en stor sorg for familien.\nDet er klart, at en sådan sag sætter mange følelser i gang, men i hele forløbet handler det om at bevare en professionel tilgang, mener Karsten Høj.\n- Det er vigtigt at være både empatisk og professionel, selvom du også bliver påvirket følelsesmæssigt. Men måske er det allervigtigste i sådan en sag, hvor borgeren står over for den ressourcestærke myndighed og derfor føler en kæmpe afmagt, at du hele tiden viser klienten, at du er der. Det kan godt være, at myndigheden har svigtet, men det gør du ikke. Hverken menneskeligt eller fagligt.\nAdvokat, medejer af Elmer & Partnere, der er et specialistfirma inden for områderne ansættelses- og erstatningsret. Firmaet repræsenterer udelukkende enten lønmodtageren eller den tilskadekomne. Elmer & Partnere er førende på disse to retsområder og møder årligt 10-15 gange i Højesteret. Karsten Høj er stærkt engageret i både det fagpolitiske gennem deltagelse i flere lovforberedende udvalg, som formand for fagudvalg og i det branchepolitiske som medlem af Danske Advokaters repræsentantskab. Herigennem arbejder han for bedre vilkår for borgernes muligheder for at føre sager blandt andet mod myndigheder gennem forbedret retshjælpsforsikring og fri proces.\n“Det nytter ikke at smække døren i for næsen af borgeren, fordi honoraret er for lille eller måske slet ikke er der”\nMange borgere har ret. Men de får aldrig ret ved domstolene, fordi de ikke har penge eller overskud til at føre sagerne, mener advokat Christian Dahlager, der peger på, at det fører til et samfundsmæssigt og retligt problem. Når sagerne ikke kommer for retten, bliver dansk retspraksis nemlig ikke helspektret nok.\nDet var et tilfælde, der gjorde, at Christian Dahlager hørte om sagen. En af advokatkontorets klienter fortalte om Elias Karvavandi, der sad i Sandholmlejren, udvist og uden nogen form for ressourcer eller netværk.\n- Min kollega og jeg får arrangeret et møde i Sandholmlejren. Vi kører derop, kommer ind og bliver henvist til et værelse nede ad gangen. Jeg åbner døren, og ser et 25 kvadratmeter stort værelse. Her er to kogeplader, hvoraf kun den ene virker, to senge og to madrasser, som fire mand skiftes til at sove i. De taler ikke samme sprog. Da jeg ser det, så tænker jeg: Det her går ikke. Der må være grænser for statens magtudøvelse – også selvom der er en årsag til, at Elias Karkavandi er endt her efter en dom og udvisning for at have været hashvagt på Christiania i fire måneder, fortæller Christian Dahlager, der er medlem af Advokatrådets procesretsudvalg og desuden sidder i Procesbevillingsnævnet.\nEfter besøget i Sandholmlejren tager Christian Dahlager hjem på kontoret og begynder at undersøge sagen.\n- Jeg interesserer mig for princippet om, at der skal være rimelighed i magtudøvelsen. Ja, okay, Elias har overtrådt straffeloven, men han har afsonet halvandet års fængsel og forventer at blive fri igen. Det kan så bare ikke ske, da han risikerer tortur eller henrettelse, hvis han tager tilbage til Iran, som han er flygtet fra. I stedet for kommer han på tålt ophold i Sandholmlejren. Han må herefter ifølge lovgivningen hverken arbejde, uddanne eller gifte sig, og han har syv kroner om dagen i underhold til mad og fornødenheder.\n- Selvom loven er meget klar og myndighederne selvfølgelig skal rette sig efter den, tænker jeg, at der trods alt må være rimelighed i forholdet mellem den straf det er at sidde under de forhold, uden udsigt til, at det bliver anderledes, og den forbrydelse, han har begået. Det slår mig, at straffen i princippet er uendelig, for han kommer sandsynligvis aldrig ud af landet. Efter min overbevisning strider det både mod principperne om rimelighed i myndighedernes magtudøvelse og kravet om en individuel og saglig sagsbehandling. Derfor beslutter jeg mig for at føre sagen, som vi alle på kontoret her synes er både vigtig og principiel.\nEn af de mest principielle domme i ti år\nChristian Dahlager tabte sagen i landsretten, men vandt den i Højesteret.\n- I Højesteret var der en styrke til at sige, at der skal være proportionalitet i retssamfundet. Det kan godt være, at der er en lov, der siger, at sådan her skal myndighederne behandle borgerne. Men det kan efter Højesterets opfattelse ikke afskære myndighederne fra at overveje, om det nu også er konkret rimeligt, altså proportionalt.\n- Det, som vi kan kalde et almindeligt princip om proportionalitet og retfærdighed, har myndighederne pligt til at overholde, det har sådan set stået i lærebøgerne i de sidste mange år, det var bare blevet glemt. Der er flere jurister, der har udtalt, at det er en af de mere principielle domme i de seneste år, men der er givetvis mange andre lige så samfundsrelevante sager, der aldrig kommer for domstolene.\n- Det bekymrer mig, at der er mange borgere, der kan have ret, men aldrig får det, fordi de ikke har økonomi og øvrige ressourcer til at føre sag. Det betyder for det første, at der er sager, som offentligheden ikke hører om, fordi sagerne aldrig kommer frem. For det andet bliver retspraksis ikke helspektret, da domstolene og lovgiver ikke får kendskab til alle relevante retlige problemer. På den måde er det ikke alene ærgerligt for den enkelte – men for os alle. Det bliver et problem for retsanvendelsen, når sagerne ikke kommer i spil, forklarer Christian Dahlager, der ikke ser retshjælpsforsikringer eller muligheden for at søge fri proces som en tilstrækkelig løsning.\n- Det er overordentlig fint, at de muligheder eksisterer. Men for at kunne komme videre med sagen skal borgeren rimeligvis formulere en ordentlig ansøgning til forsikringsselskabet eller procesmyndighederne, sikre sig sagens beviser og finde ud af, hvad der er op og ned i loven, og det er der naturligvis mange borgere, der ikke har ressourcerne til. Det er også folk, der er mentalt trætte, netop på grund af sagen. Det er den ene side af det.\n- Den side anden er, at Advokatsamfundets store undersøgelse fra 2011 viste, at en overvejende del af advokater ikke tager sager med fri proces og retshjælpsdækning, fordi aflønningen notorisk er ringe. Det, synes jeg, er et meget ubehagelig dilemma. Vi skal selvfølgelig af hensyn til klienten kæmpe for at blive ordentligt betalt, men den nødretslignende tilstand nogle mennesker befinder sig i, betyder jo, at vi må gå ind og tage de her sager, indtil vi har en løsning. Der er ikke andre til det, og derfor støtter jeg stærkt et princip om, at alle advokater bør tage nogle sager gratis hvert år.\n- Der ligger et stort ansvar i at være advokat. Det er et privilegium, som vi må forvalte ordentligt ved at medvirke til, at alle vigtige sager bliver behandlet af domstolene. Vi kan ikke se stort på borgernes retfærdighedsfølelse, fordi vi ikke får penge nok – i stedet skal vi være med til at skabe retfærd ved domstolen, siger han, og peger på retshjælpen og bedre kommunikation som et sted at starte.\n- Vi skal selvfølgelig medvirke til at støtte retshjælpen, som gør et stort stykke arbejde for mange borgere. Men vi skal også være bedre til at fortælle, at vi er parate til at hjælpe. At vi har et ansvar. I virkeligheden skal alle borgere kunne banke på døren hos en advokat og sige: Hjælp det brænder virkelig på og som advokater bør vi være parate til at gå hele vejen, hvis der er en rimelighed i det. Når det virkelig krænker retfærdighedsfølelsen og retssikkerheden, så er advokaten en del af en ambulancetjeneste. Her nytter det ikke at smække døren i for næsen af borgeren, fordi honoraret er for lille eller måske slet ikke er der, og det er jeg sikker på, at mange kolleger dybest set er enige i, siger Christian Dahlager og tilføjer:\n- Derfor bør det nu handle om hurtigt at finde nogle praktiske modeller for at komme videre med disse typer af sager.\nAdvokaterne Foldschack og Forchhammer, møderet for Højesteret. Forfatter til bøgerne Civile retssager, Behandling af småsager, Få ret. Medlem af Procesretsudvalget og Procesbevillingsnævnet. Underviser på Advokatfuldmægtiguddannelsen i retssagens forberedelse.


260 Motorola-ansatte fyret i Aalborg - Computerworld\n260 Motorola-ansatte fyret i Aalborg\nDet lykkedes ikke at sikre 260 mobiludviklerjob i Motorolas afdeling i Aalborg.\n9. december 2008 kl. 15.52\nMotorolas udviklingsafdeling i Aalborg sender alle sine ansatte på gaden. Det lykkedes ikke at finde en køber til den 260 mand store afdeling.\nMotorolas danske administrerende direkør oplyser til fagbladet Ingeniøren, at man har været i kontakt med flere end 100 virksomheder for at sikre de mange arbejdspladser, men altså uden held.\nI november fremsatte den amerikanske moderorganisation en række sparekrav, som altså nu har fået helt håndgribelig betydning for de ansatte i Aalborg.\nDen skrappe Motorola-kur skal finde 800 millioner dollars i besparelser, og koster 3.000 mennesker jobbet globalt. Udover Danmark er det især England, Frankrig og Italien, der er berørt.


FN lancerer CO2-loft for fly | Ingeniøren\nFN lancerer CO2-loft for fly\nCivile fly skal reducere deres udledning af CO2 med 650 millioner ton i perioden mellem 2020 og 2040. Det er FN's International Civil Aviation Organization blevet enige om i deres nye forslag om CO2-standarder for civile fly.\nAf Julie Lykke-Nedergaard 10. feb 2016 kl. 14:30 3\nI mandags lagde FN-organisationen International Civil Aviation Organization (ICAO) et forslag om de første globale CO2-standarder for civile fly på bordet. Standarderne skal reducere udledning af CO2 fra fly med 650 millioner ton i perioden mellem 2020 og 2040.\nFlybranchen står i dag for cirka 2 pct. af verdens CO2-udledning, men vi får flere og flere fly, og ifølge en EU-rapport vil fly i 2035 udlede 45 pct. mere CO2 end i 2014. Standarderne skal derfor modarbejde udviklingen ved at fremskynde ny og bæredygtig teknologi i flyindustrien.\n»Det ultimative mål af denne proces er at sikre en garanteret reduktion i internationale CO2-emmissioner, når næste generation af flytyper kommer i service,« sagde Olumuyiwa Benard Aliu, formand for ICAO-rådet i ICAO's egen pressemeddelelse.\nHvor meget CO2 det enkelte fly må udlede, afhænger af dets vægt, og hvorvidt det er en ny type eller ej. Fra 2023 skal fly i produktion afhængigt af størrelse spare mellem 0 og 11 pct. brændstof, og i 2028 skal nye fly bruge 4 pct. mindre brændstof sammenlignet med 2015-tal. Det skriver The New York Times.\nIndtil videre er forslaget faldet i god jord både blandt politikere og hos flyselskaber. EU-Kommissionen byder CO2-standarderne velkomne i en pressemeddelelse med disse ord fra Violeta Bulc, EU-kommisær for transport:\n»Denne aftale er et vigtigt skridt for at mindske flyemissioner. Jeg håber, at dette vil skabe momentum for at skabe globale, markedbaserede foranstaltninger, der kan udligne CO2-emmissioner fra international luftfart, hvilket vi håber at opnå dette efterår til ICAO’s generalforsamling.«\nBåde Boing og Airbus har også meldt ud, at de støtter op om forslaget.\nForeslaget skal til politisk godkendelse i september til ICAO's generalforsamling og forventes at blive endeligt vedtaget i 2017.\nJens Krabbe 4 år siden\nI 2028 skal nye fly bruge 4 pct. mindre brændstof\nEr det virkelig alt, hvad man kunne drive det til politisk? Det er sgu for småligt.\nMen der er dog håb:\n"The talks at the council are running under a twin-track approach. A first set of rules lays out new fuel efficiency standards for planes. Another would make airlines pay for the cost of carbon dioxide through a market-based system. That second phase is expected to be completed by the end of the year."\nRe: I 2028 skal nye fly bruge 4 pct. mindre brændstof\nEr det virkelig alt, hvad man kunne drive det til politisk?\nDet er netop ikke politisk, det er kommercielt.\nSamme problematik forefindes i søfart.\nProblemet med transnationale selskaber og aktiviteter er netop at der ikke er nogen politikere der kan gøre noget politisk - specielt ikke med alle de nye "frihandelsaftaler" som gør ethvert forsøg på politisk regulering til en "teknisk handelshindring".\nHvis man vil mindske fly udslippet......\n......så er de lavest hængende frugter da brændstof og rejseafgifter.\nDyrere brændstof vil favorisere flyfabrikker der fremstiller fly der er mere økonomiske, men passagererne må så finde sig i mindre komfort, mindre bagage, længere flyvetid og fly der er knap så sikre fordi flyene også skal optimeres med hensyn til hastighed og materialer der stresses, for at begrænse vægt og størrelse! Jævnfør Dash 8 400.\nRejseafgifter der kan mærkes, vil gøre flyrejser dyrere og derved også mindske rejseaktiviteten.\nPåstanden om at det ikke kan indføres internationalt er noget sludder. Det er korrekt at det kan blive svært, men den simple metode er udelukkelse af fly og selskaber fra lande, der ikke anvender afgifter, er landings og overflyvningsforbud. Det anvendes allerede over for flyveselskaber med dubiøs vedligeholdelse og alt for gamle fly. Specielt fra Rusland, Afrika generelt og tidligere Spanien(Spantax)


Om os – Suprabeam\nHovedkontor og lager i Aarhus, Danmark\nVi bor i Aarhus, Danmark\nVi er en dansk-schweizisk virksomhed med hovedkontor og hovedlager beliggende i Aarhus, Danmark, hvorfra vi forsyner verden med belysningsprodukter i topkvalitet. Hvert eneste Suprabeam produkt går gennem vores Aarhus lager, hvor vi også udfører vores omfattende kvalitetskontrol.\nUdover vores hovedkvarter har vi datterselskaber i Schweiz, Frankrig og Sverige.\nALLE WEBSHOPORDRER HÅNDTES OG AFSENDES FRA VORES LAGER I AARHUS.\nDu har med eksperter at gøre\nOg vi er altid klar til at hjælpe!\nVi leverer lys til alt fra tung industri til professionelle atleter og hobbycampister. Gennem årene har vi samlet erfaringer og feedback, og sammen med vores omfattende tekniske viden har vi det perfekte grundlag for at guide dig til din næste pandelampe eller lommelygte.\nHvis du har spørgsmål, så tøv ikke med at kontakte os! Ingen spørgsmål er for enkle eller for tekniske. Vi kender hvert produkt ned til den sidste O-ring, så udnyt det og lad os hjælpe dig med at finde det perfekte lys til dig.\nSupport betyder noget for os.\nJeg har aldrig oplevet så hurtig og kompetent kundeservice som hos Suprabeam. Jeg er virkelig begejstret og vil gerne takke jer igen for den gode service.\nTak for alt og den fantastiske service i har ydet! Meget imponeret\nMange tak igen, og for jeres hurtige svar på min e-mail - virkelig fremragende kundeservice\nTAK for jeres hjælp, support og professionalisme... åh og en fantastisk kundeservice-attitude.\nTak for din førsteklasses kundeservice! Jeg ville ønske, at andre var lige så gode som jer!! Som sagt top klasse, ligesom jeres lygter, som jeg har brugt i flere år.\nEndnu en gang tak for en fantastisk service


Der er ikke noget, der er værre, end når bilen begynder at gøre unoder. Det kan være, at den siger en underlig lyd, at den har problemer med at starte, eller at den blot ikke kører, som den plejer at gøre. Ofte betyder det nemlig en stor hæmsko i hverdagen, idet de fleste af os i dag er meget afhængige af at have en velfungerende bil. Vi bruger den, når vi skal til og fra arbejde eller studie, når børnene skal hentes og bringes, når vi skal have os nogle skønne oplevelser, og når vi skal handle. Bilen er derfor den ting i hverdagen, der giver os den frihed, som vi alle har behov for.\nSørg for at bilen ikke hindrer dig i hverdagen\nDerfor skal man altid sørge for at have en bil, der fungerer, som den skal. Det betyder, at den skal passes og plejes, og så er de også en del vedligehold, som man altid skal sørge for at gennemleve. Og det er både, når det kommer til de ting, som man selv kan gøre som for eksempel rengøring til de mere professionelle ting, som der ofte er behov for nogle kyndige fagfolk til. Og det betyder, at du i ny og næ bør besøge et autoværksted, når du gerne vil være sikker på, at du aldrig kommer til at føle dig hindret i din hverdag.\nPerfekt service på et bilværksted i Højby\nLyder det som en god ide? Og mener du, at det er ved at være tid til at du får tjekket op på din bil på et godt autoværksted? Så besøg et bilværksted i Højby, her er du nemlig altid sikker på at blive mødt af god kvalitet, en høj grad af service og masser af smil og varme. Det betyder ,at du får en bil, som kun kyndige hænder har haft fingrene i, og derfor vil du blive mødt af et meget tilfredsstillende resultat.\nDer er ikke noget, der er værre, end når bilen begynder at gøre unoder. Det kan være, at den siger en underlig lyd, at den har problemer med at starte, eller at den blot ikke kører, som den plejer at gøre. Ofte [...]


Video Production Arkiv -\nKategori: Video Production\nUdfordringHvordan kan en nystartet modelafdeling sikre sin synlighed og øge antallet af tilmeldinger til casting? Mål Skabe opmærksomhed omkring Digital Models og tiltrække nye potentielle modeller. ProduktbeskrivelseDigital Models er en afdeling i virksomheden Digital Danmark. Afdelingen er skabt med udgangspunkt i at kunne dække forskellige typer af modelbehov og bygger derfor på stor diversitet. LøsningFor at tiltrække nye modeller til Digital Models […]\nUdfordring: Manglende promovering af egen virksomhed kan mindske sandsynligheden for relevante forretningsmuligheder. Mål: Skabe awareness for Digital Danmark i et relevant segment. Produktbeskrivelse: Digital Danmark er et mediehus, som samarbejder med forskellige personligheder og kunstnere inde for underholdningsbranchen. Nogle af virksomhedens kærneprodukter er produktion af video content og product placement. Løsning: En promoveringsvideo, som blev vist til et […]\nSe videoen med lyd Udfordring: Amal er blot en af mange anerkendte artister, som leverer hits på det danske musikmarked. At gøre sig bemærket som kunstner og skabe et højt antal streaminger er derfor ikke en let opgave. Mål: Øge kendskabsgraden til Amal som kunstner og sikre streaminger på Spotify. Produktbeskrivelse: Askim Benim er rapperen Amals nyeste single, der omhandler […]\nSe videoen med lyd Udfordring: At opnå opmærksomhed omkring lanceringen af en ny sang er en svær opgave, når man som kunster har en snæver lytterskare. Mål: At nå ud til nye lyttere og skabe opmærksomhed omkring Sinds som kunstner. Beskrivelse: Rapperen Sinds, har med sin seneste single Nuttet & Buttet udfordret samfundets kropsidealer. Sangen er en hyldest […]


Hostel Zamość i Zamosc til Bedste Pris-garanti | Agoda.com\nSzczebrzeska 9/2, Zamosc Centrum, Zamosc, Polen, 22-400 - Se på kort\n"Everything was perfect, quite and lovely location. Helpful s..."\nMere om Hostel Zamość\nFor rejsende der gerne vil opleve synet og lyden af Zamosc, så er Hostel Zamość det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nFaciliteterne og servicen på Hostel Zamość sikrer gæster et behageligt ophold. Hotellet tilbyder lufthavnstransport, familieværelse, grillfaciliteter, rundvisning, vaskeri for at sikre, at gæsterne nyder deres komfortable ophold så meget som muligt.\nAtmosfæren på Hostel Zamość afspejles på hvert eneste værelse. opvarmning, skrivebord, fjernsyn LCD-/plasmaskærm, tekøkken, køleskab er blot nogle af de faciliteter der kan findes på ejendommen. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som fiskeri, legeplads, have. Oplev en engageret og professionel service samt det brede udvalg af bekvemmeligheder på Hostel Zamość.\nAlle slags rejsende (551)Par (198)Rejsende alene (110)Familie med små børn (45)Familie med store børn (54)Gruppe (143)


Kontakt: Vejers Havvej 74, 6853 Vejers Strand\nTelefon: 2330 7264\nMundretorik sang og bevægelse\nJeg har været forebyggelsesuddannet lærer og startede lærergerningen på Grønland i en lille bygd der hed Kangaamiut. 10 år som forebyggelseskonsulent og de sidste 25 år idrætskonsulent i DGI Sydvest. Har været med i Spillemandsgruppen Revl og Krat i 30 år.\nUdgangspunktet for mit ”foredrag” er sang, leg og bevægelse eller ”Frandsens Forsamlingshus”. En blanding af forskellige danse, krydret med små anekdoter fra det virkelige liv og sange hentet fra den danske sangskat. Forhåbentlig festligt, folkeligt og fornøjeligt.\nHans Verner Frandsen holder foredrag i hele landet.\n1. Frandsens Forsamlingshus\nEn blanding af forskellige danse, krydret med små anekdoter fra det virkelige liv og sange hentet fra den danske sangskat. Spiller violin og guitar og en anelse klaver. Forhåbentlig festligt, folkeligt og fornøjeligt\n(45 – 90 min.; 2500 kr. + kørsel)\n2. Mundretorik sang og bevægelse\nFra et langt liv hvor dansen har spillet en stor rolle tages deltagerne med på en rejse fra Grønlandsk Rhainlænder - Færøsk trampedans – Svensk Karusel – Danske egnsdanse – vals og Cha Cha Cha.


Jeg skriver til jer fra sovesofaen i stuen, med kaffe ved min venstre side og en sovende Jesper ved min højre. Ren morgenhygge. Det eneste jeg mangler, er lidt radiostøj i baggrunden. Hører man egentlig stadig det, for nu hvor vi har afskaffet tv’et herhjemme for en stund, har jeg foreslået for Jesper om radio var en mulighed, men hvad dælen skulle vi egentlig høre...?\nSom jeg sidder her og skriver, føles det pludselig som en evighed siden jeg sidste har skrevet her på bloggen, men det er jo noget værre sludder, for det er altså ”kun” en uges tid siden. Og en uge kan der vel godt gå mellem indlæggene i ny og næ. Overskuddet har bare ikke været der denne uge. Jeg har været lidt flad for energi og slet ikke overskudsagtig. Jeg har haft svært ved bare at løfte en bog fra bordet og sofaen har virkelig været mit foretrukne spot de dage hvor jeg bare har været hjemme. Meen, jeg tror jeg vil lægge op til at næste uge skal være anderledes. Der skal lige lidt mere skub i sagerne. Dagenes to-do lister skal skrives aftenen forinden, løbetøj til morgenturene lægges frem dagen før og så skal jeg til at tage tid på læsningen igen, så jeg kan gå lidt mere struktureret frem.\nJeg gruer nemlig allerede lidt for eksaminerne til januar og jeg vil gerne være godt forberedt, så jeg kan gå på barsel med rigtig god samvittighed. Barslen i sig selv har jeg nemlig læst alt om, så der kan være god tid og overskud til den lille efter fødslen, men for god ordens skyld, har jeg alligevel booket en samtale med en studievejleder, bare så jeg er ekstra dækket ind. For hvis jeg føler mig tryg er der vel også større sandsynlighed for at den lille fyr føler sig tryg og den tanke kan jeg godt lide. Han skal sgu have en god og tryg start på livet.\nDet er ellers pudsigt, for på nogle dage kan det snildt snige sig lidt om i baghovedet at jeg er gravid. Måske er jeg bare ekstremt heldig, fordi jeg ikke har oplevet de vilde skavanker siden første trimester, for jovist er energiniveauet lidt noget andet, men jeg kan få min hverdag til at forløbe nogenlunde som den plejer lige for tiden, og det er jeg virkelig glad for. Så jeg krydser sådan fingre for at det fortsætter sådan hele graviditeten ud og at jeg kan gå til eksamen uden problemer og så på barsel i god ro og mag. Jeg har i hvert fald tænkt mig at gøre hvad jeg selv kan for at det lykkedes. Men, nu er jeg jo ikke helt herre over egen krop længere, for vi er to der deler den, så hvis han pludselig siger fra, er der jo ikke meget andet at gøre end at respektere det. Min mavefornemmelse er dog ret god og jeg bilder mig selv ind at vi er totalt synkroniserede den lille og jeg, og at han er helt med på at vi lige skal gennem første semester før (næsten) al fokus er på ham, så det er den stil vi kører med.\nNoget helt andet er, at Jesper og jeg jo er begyndt at løbe sammen. Det har i måske luret ovre på Instagram? Lige pludselig, en dag helt ud af det blå foreslog Jesper bare at vi løb en tur sammen, ja eller nærmere at han gerne ville med mig på løbetur, så i tøjet kom vi og afsted det gik.\nJeg har jo trænet begynder-løbehold i et års tid nu, så jeg har en ret god fornemmelse for nye løbere, så at finde en balance mellem kæreste og træner, var slet ikke så svært og Jespers løbeform falder ret så fint i hak med min graviditets-løbeform, så tidspunktet at gå i gang sammen på, kunne nok i virkeligheden ikke have været meget bedre og nu har vi løbet fast i fire hele uger. Sådan! Siger jeg bare. Det er sgu da en præstation der vil noget. Og så er der nu altså ikke noget som de der rolige morgener sammen, med naturudsigt, frisk luft og stille samvær.\nOg apropos Jesper, ja så er han netop vågenet, så nu får han lige lov til at nyde en kop morgenkaffe og så er det altså ud af døren. Jeg kan ikke helt beslutte mig for om vi skal prøve kræfter med en rolig 5'er eller løbe en lidt kortere tur og så inkludere lidt trappetræning. Stay tuned og nyd jeres søndag 🧡


Indledning. kapitel i - PDF\nDownload "Indledning. kapitel i"\n1 kapitel i Indledning 1. om samfundsfilosofi Når min farfar så tilbage over et langt liv og talte om den samfundsudvikling, han havde oplevet og været med i, sagde han tit:»det er i de sidste ti år, det er sket«. Det gentog han med passende mellemrum i de sidste tyve år af sit liv. Og nu, hvor det er mere end tredive år siden, han døde, er der stadig ofte grund til at fastslå, at det netop er i de sidste ti år, de store forandringer er indtruffet. Alle mennesker er født af en mor i det mindste indtil videre. Hun havde også en mor, som havde en mor, som havde en mor. Denne nedstamningslinie kan i princippet føres tilbage til den fortaber sig i urhavet for mere end tusind millioner år siden. Set i den målestok er der sket ganske meget før de sidste ti år, og det er svært at sige, hvilke forandringer der er de største. Men i ingen tidligere tiårs periode af dette lange udviklingsforløb har der levet så mange mennesker som i den nuværende, og aldrig har mennesker ved deres bevidste og planlagte handlinger frembragt så omfattende og gennemgribende ændringer i deres omgivelser og i deres indbyrdes forhold, som i de seneste ti år. Og det ser ud til at blive ved. For overhovedet at kunne orientere sig i denne forandringsproces, som vi er midt i, er det dog nødvendigt at kunne se det, som sker, i en historisk sammenhæng, der rækker ud over de seneste 10 år. Man skal ikke tro, at man\n2 10 samfundsfilosofi derved bliver i stand til at forudse udviklingen, for den vil blive ved med at overraske og forvirre; men der er ikke nogen anden måde at sætte det, der er i færd med at ske, i perspektiv. I det følgende vil jeg prøve at trække nogle historiske linier op, der rækker bare 48 generationer eller 1200 år tilbage i stamtavlerne og med særlig vægt på de sidste 8 generationer eller 200 år. Jeg tager således megen udvikling for givet i udgangspunktet. I begyndelsen holder jeg mig til udviklingen i de europæiske samfund. Det bliver dog mere og mere nødvendigt at anlægge et globalt perspektiv, jo nærmere vi kommer vores egen tid. Jeg vil lægge særligt vægt på den rolle, som den almene, principielle og filosofiske tænkning om samfundets indretning har spillet i samfundets udvikling. Det vil jeg gøre, fordi jeg tror, det er noget, det er nyttigt at overveje for alle, der vil beskæftige sig professionelt med samfundsfaglige spørgsmål, og fordi jeg tror, at det kan bidrage til at klargøre nogle af de valgmuligheder, vi har som tænkende og aktive samfundsborgere i dag, hvor uoverskuelig samfundsudviklingen end kan forekomme os. Det er fælles for alle mennesker, at de er blevet født; men der er en verden til forskel på en fødsel et sted i Europa i højmiddelalderen for 32 generationer siden og en fødsel ved kejsersnit på en klinik samme sted i dag. Den gang gjorde det en stor forskel, om man blev født på en borg af en adelsfrue, på en gård af en bondekone eller bag en busk af en ugift tøs, ligesom det i dag gør en stor forskel, hvilken samfundsklasse eller familiemæssige sammenhæng (eller mangel på sammenhæng) man bliver født ind i; men uanset social placering er forskellen mellem vilkårene for en fødsel den gang og nu meget store. Aldrig tidligere har det været muligt at gribe så\n3 indledning 11 dybtgående og regulerende ind i alle sider af befrugtningen, graviditeten og fødslen som i de allerseneste år. Samtidigt har forestillingerne og normerne for hvad en familie er og bør være undergået store forandringer fra den gang, og ikke mindst i de allerseneste år. Det er fælles for alle mennesker, at de må skaffe sig det fornødne, hvis de skal opretholde livet. De skal have noget at spise og drikke, og de skal have beskyttelse mod vejr og vind. Men det har varieret stærkt, hvad der blev anset for fornødent, og hvordan man har spist, drukket og beskyttet sig mod vejrliget. Det har altid krævet arbejde at fremskaffe det fornødne, men arbejdets indhold og hvordan arbejdet og dets resultater er blevet fordelt i samfundet, har forandret sig voldsomt. Der er igen en verden til forskel på de former for arbejde, man kendte til i Europa i Højmiddelalderen, hvor næsten alle var beskæftiget med landbrug, og så de former for arbejde, vi kender i dag, hvor mindre end 5 pct. af befolkningen er det, og hvor arbejdet og dets resultater fordeles helt anderledes, og hvor alle former for arbejde synes at ændre indhold løbende ikke mindst i kraft af den nye informationsteknologi, som for alvor er begyndt at slå igennem i de allerseneste år. Kæden af fødsler udgør menneskehedens reproduktion, og reproduktion forudsætter produktion. Gennem hele menneskehedens historie er reproduktionen og produktionen blevet samfundsmæssigt reguleret. Så langt tilbage, som vi har vidnesbyrd om, har mennesker været sociale væsner, der har levet med forestillinger og normer om, hvad man gør og ikke gør som medlem af det samfund, man tilhører. I den periode vi her skal beskæftige os med, er formerne for reproduktion og produktion indgået i en statslig samfundsorganisation, hvor bestemte personer på hele samfundets vegne har stået for både den overordnede ledelse\n4 12 i krig mod andre samfund, den overordnede ledelse i opretholdelsen af lov og orden i samfundets indre forhold og ofte også den overordnede ledelse af samfundets forhold til de guddommelige magter. Disse personer har udøvet statsmagten i samfundet. Den statslige samfundsorganisering har haft mange forskellige former, og i de europæiske samfund har den netop i de allerseneste år været under hastig forandring. Mens reproduktion og produktion har sin fælles oprindelse i urhavet, er en statslig organisering af samfund kun omkring 200 generationer eller år gammel. Før da har alle mennesker levet i små samfund uden en klart udskilt overordnet myndighed. I utallige generationer har mennesker levet i flokke af omstrejfende jægere og samlere. Først fra omkring 400 generationer eller år siden begyndte enkelte samfund at producere som nogenlunde bofaste landbrugere, der dyrkede planter i stedet for bare at indsamle dem, og som holdt dyr, i stedet for bare at jage dem. Ved erobringer eller mere fredelige sammenslutninger dannedes de første statsligt organiserede samfund, hvor en central magt, som regel med udgangspunkt i en by, beherskede og beskattede mange små bondesamfund. Her blev nye former for arbejdsdeling udviklet, her blev handel med produkter sat i system, her opstod de første former for menneskelig lovgivning, og her begyndte den principielle tænkning om samfundsforhold i tæt forbindelse med de religiøse forestillinger, der begrundede herskernes herredømme og menneskenes plads i verdens ordnede indretning. For lidt mere end 100 generationer eller år siden begyndte penge og alfabetisk skrift at blive brugt, samtidigt begyndte i det græsktalende område en form for diskussion af verdens og samfundets ordnede indretning, som ikke var bundet til en bestemt stat eller til bestemte guder. Statsmagsamfundsfilosofi\n5 indledning 13 ten tolererede her, at der var nogle, der ikke blot accepterede den herskende orden, men satte kritiske spørgsmålstegn ved den og forsøgte at tage stilling til hvad der ville være den bedste samfundsorden. Her ligger nogle vigtige begyndelser til det, vi kalder filosofi, og også til det, vi kalder videnskab. Filosofi er eftertanke og omtanke. Samfundsfilosofi er forsøg på at tænke bag om de sædvanlige måder at tænke om samfundet, for at forstå samfundet bedre og for at retfærdiggøre eller kritisere samfundets hidtidige indretning. Samfundsfilosofien beskæftiger sig med de begreber, hvormed man beskriver og begrunder forholdene mellem den enkelte, familien, samfundet, staten og menneskeheden. Det er begreber som arbejde, ejendom, værdi, lov, retfærdighed, rettighed, pligt, frihed og lighed. Man prøver at samle forståelsen af sådanne begreber i mere omfattende og sammenhængende samfundsopfattelser, der så vidt muligt er i overensstemmelse med tidens bedste forståelse af verdens øvrige indretning. Samfundsfilosofien kan ikke undgå at have det samfund, som den er tænkt i som udgangspunkt, og den kan ikke undgå enten at være til støtte for de grupper i samfundet, som har en interesse i at opretholde den herskende orden, eller at være til støtte for de grupper, som har en interesse i større eller mindre ændringer i den. 2. statussamfund, påbudssamfund og markedssamfund For at forstå den samfundsudvikling, som den europæiske samfundsfilosofi er indgået i, kan det være nyttigt indledningsvis og helt abstrakt at konstruere tre modeller af samfund baseret på tre forskellige måder, en statsmagt kan regulere forholdene omkring samfundets produktion.\n6 14 samfundsfilosofi Man kan forestille sig et samfund, hvor statsmagten sørger for at sædvanen bestemmer fordelingen af arbejde, ressourcer og produkter. Det er et samfund, hvor man gør, hvad man plejer at gøre. Der er pr. tradition bestemte typer af arbejde i samfundet, og hvilken slags arbejde den enkelte skal varetage ligger fast fra fødslen. En dreng skal følge i sin fars fodspor og have samme arbejde som han og som hans far før ham. En pige skal tilsvarende, når hun bliver voksen, lave det samme, som hendes mor gjorde. Til hver type arbejde er der knyttet visse rettigheder og pligter, som definerer en status i samfundet. Jord kan ikke købes og sælges, men retten og pligten til at dyrke den kan følge med det arbejde, man arver. Produkter af forskellig slags kan udveksles, men kun i overensstemmelse med det sædvanlige bytteforhold. Statsmagten skal ikke ændre på noget, men overvåge at sædvanen overholdes. Den har magt til i givet fald at gennemtvinge, at ingen overskrider eller presses ud over, hvad deres status kræver. Den statsmagt, der udøves, er således ikke udtryk for magthaverens personlige beslutning, men blot en håndhævelse af sædvanen. Samfundets fremtid bestemmes af dets fortid. Et sådant samfund kunne kaldes et statussamfund. Man kan forestille sig et samfund, hvor den centrale statsmagt autoritativt bestemmer fordelingen af arbejde, ressourcer og produkter. Det er et samfund, hvor man gør, hvad der bliver sagt. Statsmagten fastlægger hvilke typer af arbejde, der skal udføres, og hvem, der skal gøre hvad. Statsmagten disponerer over al jord og alle produkter og tildeler hver enkelt, hvad den anser for passende for vedkommende. Statsmagten fastsætter i det hele taget, hvad man må og ikke må, og statsmagten kan suverænt fastsætte nye regler, der bryder med, hvordan man hidtil har gjort det. Statsmagten kan enten være udtryk for en enkelt persons vilje, eller den\n7 indledning 15 kan være udtryk for viljen hos hele befolkningen eller et flertal eller et mindretal af den. Samfundets fremtid bestemmes ved politisk beslutning og kan bryde med fortiden. Et sådant samfund kunne kaldes et påbudssamfund. Man kan også forestille sig et samfund, hvor statsmagten sørger for, at det er et frit marked, der bestemmer fordelingen af arbejde, ressourcer og produkter. Det er et samfund, hvor man gør, hvad der betaler sig for en selv. Det er ikke på forhånd fastlagt hvilke typer af arbejde, der skal udføres. Både jord og produkter er privat og personlig ejendom og kan frit købes og sælges på markedet, således at hvem som helst i princippet kan komme i besiddelse af hvad som helst. Menneskers arbejdskraft kan frit købes og sælges som alt andet, og enhver kan således i princippet og uafhængigt af sine forældres arbejde komme til at få et hvilket som helst arbejde. Bytteforholdet på markedet kan variere frit med udbud og efterspørgsel. For at markedet kan fungere, må statsmagten sikre, at den private ejendomsret ikke krænkes, og at indgåede kontrakter overholdes. Samfundets fremtid bestemmes af de økonomiske kræfter. Et sådant samfund kunne kaldes et markedssamfund. I et statussamfund er der intet arbejdsmarked, intet marked i jord og et gennemreguleret marked for produkter. Sædvanen håndhæves med magt. I et påbudssamfund er der intet arbejdsmarked, intet marked i jord og intet marked for produkter. Alt reguleres ved påbud og forbud, som håndhæves med magt. I et markedssamfund er der et frit arbejdsmarked, et frit marked i jord og et frit marked for alle produkter. Det håndhæves med magt, at overførsel af ejendomsret kun sker ved kontrakt, og at kontrakter opfyldes. Der har aldrig eksisteret hverken et rent statussamfund, et rent påbudssamfund eller et rent markedssamfund. I alle\n8 16 samfundsfilosofi eksisterende samfund er der noget der reguleres ved status eller sædvane, noget ved påbud eller forbud og noget ved udbud og efterspørgsel på et marked. Men den samfundsudvikling, som vi skal følge over de sidste 48 generationer, kan anskues som et forløb med to højdepunkter. Et midt i 12oo-tallet ca. 30 generationer tilbage, og et i begyndelsen af 1800-tallet ca. 8 generationer tilbage. Det første var et højdepunkt for status som socialt fordelingsprincip. Det andet var et højdepunkt for markedet som socialt fordelingsprincip. Vi skal følge et tilnærmet statussamfunds storhed og fald, og et tilnærmet markedssamfunds storhed og fald frem til de blandingsformer mellem statussamfund, markedssamfund og påbudssamfund, som vi i dag lever i, hvor markedsregulering dog ser ud til at vinde frem igen. I hver fase skal vi beskæftige os med nogle filosoffers forsøg på at forstå det samfund, de levede i, og deres begrundelser for eller kritik af de herskende tilstande. Vi skal se på nogle udvalgte fortalere for både statussamfund, påbudssamfund og markedssamfund. Det er filosoffer, der har været forfattere til nogle bøger, som faktisk har været meget indflydelsesrige i samfundsudviklingen, og som den dag i dag fungerer som udgangspunkter for samfundsfilosofisk eftertanke og omtanke. Deres opfattelser har aldrig været enerådende. Samfundsfilosofi er altid et omstridt anliggende. Vi begynder i et lavpunkt for europæisk kultur og civilisation.


Hullet PSG-mur hjalp Manchester City tæt på CL-finalen\n28/04/2021 KL. 23:02\nManchester City var bagud 0-1 ved pausen, men vandt udekampen mod Paris Saint-Germain med 2-1.\nManchester Citys bedste mulighed i første halvleg kom efter en brøler i PSG-forsvaret, så Phil Foden pludselig kunne sparke på mål i en fri position. Foto: Benoit Tessier/Reuters\nManchester City står med gode muligheder for at nå Champions League-finalen for første gang i klubbens historie.\nOnsdag aften vandt den engelske topklub den første semifinale på udebane over Paris Saint-Germain med 2-1, selv om hjemmeholdet førte ved pausen og havde spillet klart bedst indtil da.\nEn heldig udligning hjalp City tilbage i kampen, før PSG selvforskyldt indkasserede endnu et mål.\nPSG-spillerne Presnel Kimpembe og Leandro Paredes formåede nemlig ikke at stå tæt nok sammen i frisparksmuren, så sparket fra Riyad Mahrez akkurat kunne liste sig imellem dem og ind i nettet bag en chanceløs og rasende Keylor Navas i målet.\nDet var en uventet udvikling på en kamp, som PSG sad tungt på i de første 45 minutter.\nDa den tilbagevendte PSG-anfører Marquinhos bragte hjemmeholdet foran 1-0 efter et kvarters spil, havde holdet allerede haft flere fine muligheder.\nDet var dog først, da brasilianeren steg til vejrs efter et perfekt hjørnespark fra Angel Di Maria, at holdet kom foran\nFlere andre gange var hjemmeholdet tæt på at udbygge føringen efter hjørnespark i første halvleg, men måtte nøjes med 1-0 ved pausen.\nManchester Citys bedste mulighed i første halvleg kom efter en brøler i PSG-forsvaret, så Phil Foden pludselig kunne sparke på mål i en fri position, men den talentfulde englænders afslutning var for svag.\nEfter pausen overtog gæsterne kontrollen over kampen, men havde svært ved at forvandle boldbesiddelse til store chancer i åbent spil.\nDerfor var det ikke overraskende, at der skulle en tilfældighed til at bringe måltavlen i balance.\nKevin De Bruyne sendte et indlæg ind over, men ingen spillere fik ram på bolden, og så sejlede den over i det lange hjørne, hvilket Keylor Navas i PSG-målet opfattede for sent til at forhindre en udligning.\nDermed var stillingen 1-1 efter 64 minutters spil, og syv minutter senere tog City så føringen med hjælp fra den hullede frisparksmur.\nEnglændernes to scoringer frustrerede tilsyneladende midtbaneslideren Idrissa Gana Gueye så meget, at han med cirka et kvarter tilbage af kampen blev smidt direkte ud efter en kæmpe svinestreg mod Ilkay Gündogan.\nManchester City forsøgte forgæves at udnytte det numeriske overtal på banen til at udbygge føringen, men Pep Guardiola og co. er næppe skuffede over at tage hjem til England med en 2-1-sejr i bagagen.\nDer er returkamp på tirsdag.\nManchester City Paris St. Germain Champions League (fodbold)


Få 25 gratis chancer til Wild Toro på Royal Casino\nCasinoguide » Kampagner » Få 25 gratis chancer til Wild Toro på Royal Casino\nRoyal Casino vil gerne give dig en god start på den nye uge med en fin bonus. Hvis du indbetaler mindst 100 kroner på Royal Casino, vil du samtidig modtage 25 gratis chancer på den sjove Wild Toro-automat.\nDet eneste du skal gøre er at indtaste koden ‘ChancerToro’ i forbindelse med din næste overførsel på minimum 100 kroner. Dernæst vil du med det samme modtage dine gratis chancer, hvor der kan være fede præmier at hente.\nWild Toro sætter gang i dine drømme om syd og sol. Her tager du på rejse efter guldmønter, gevinst-vifter og den hidsige tyr, som du skal ramme for at aktivere det sjove bonusspil, hvor tyren jagter matadoren på tværs gennem spillet.\nDerfor er der både masser af spænding og sjov på Wild Toro-automaten, men hvis du stadig ikke ved, om det er noget for dig, kan du prøve den gratis på Royal Casino. Der findes nemlig et utal af gratis spilleautomater, du kan teste, inden du spiller om penge.\nIndbetal 100 kroner og få dine gratis chancer til Wild Toro\nEventuelle gevinster som følge af dine gratis chancer skal gennemspilles 40 gange på 60 dage, før der kan foretages en udbetaling, og du skal skynde dig at være med – tilbuddet er kun gældende i dag mandag d. 29. juli og i morgen tirsdag d. 30. juli.


Spillerforening revser KIF-ledelse - formand kan ikke se sammenhæng | TV SYD\nForklaringen på KIF Koldings problemer er ikke coronakrisen, men dårlig ledelse, siger spillerforeningens formand. KIF-formand mener ikke, det hænger sådan sammen.\nSpillerforeningens direktør Michael Sahl Hansen kritiserer nu ledelsen i KIF for at være ansvarlig for klubbens dårlige økonomi. Foto: Claus Fisker / Ritzau Scanpix\n13. maj 2020, kl. 10:18 Bemærk: Artiklen er mere end 30 dage gammel\nDer er ikke nogen organisation, der er ikke nogen plan.\nMichael Sahl, direktør i Håndbold Spillerforeningen\nBestyrelsesformand i KIF, Brian Stein, forklarer til TV 2 SPORT, at de har følt sig nødsaget til at tage hånd om problemet nu, da fremtiden er utrolig usikker.\n- Vi tror simpelthen ikke på, at man skal vente med at gøre det, som vi har gjort. Vi tror på, at man skal tage tingene alvorligt nu. Vi har også sagt, at den lønnedgang, som vi har fremlagt for spillerne, ved vi jo godt kan virke urimelig hård, men alt, hvad der ville komme ind af penge, ville jo gå til spillerne.\nBrian Stein, afgående bestyrelsesformand, KIF\nNu har vi brugt to år af vores liv på det her, og vi føler, vi har ramt en mur. Men jeg håber, at KIF overlever.\n"Jeg håber, at KIF overlever"\n- Jeg håber, at KIF kan komme igennem det. Hvis der er nogen, der mener, at de kan klare den her case med KIF bedre, end vi kan, så vil jeg rigtig gerne høre fra dem. Nu synes vi ikke, at vi kan mere. Nu har vi brugt to år af vores liv på det her, og vi føler, vi har ramt en mur. Men jeg håber, at KIF overlever.


Forsørgerkrav i DK ved brug af EU-regler? - Ægteskabudengrænser.dk\nForsørgerkrav i DK ved brug af EU-regler?\nTilmeldt: 17.07.2008 12:32:42\nIndlæg af shaney » 17.07.2008 13:05:31\nHejsa, jeg går og overvejer at finde et job her i Malmö så min kone og jeg kan flytte tilbage til dk, men jeg vil gerne først vide hvilke forsørgerkrav udlændingeservice evt. vil stille, så jeg ikke ender med at gøre det hele forgæves.\nJeg er godt klar over at der hersker en masse usikkerhed mht. udlændingeservices og EU-reglerne, men ville gerne spørge om der er nogen her inde der har kendskab til det, eller som måske allerede har taget turen tilbage.\nEr der nogle krav til boligen i dk?\nEr det tilstrækkeligt at bo i en fremlejet lejlighed, eller måske at flytte ned i forældrenes kælder?\nEr der krav til min indkomst?\nJeg har ingen uddannelse, så hvis jeg tager et ufaglært job i Malmö, kan det jo godt blive svært at finde en lejlighed i Kbh, og så stadig have 5000 dkk til overs hver måned...og hvis jeg finder et job i Kbh inden vi flytter, kan jeg jo ikke fremvise nogen lønsedler.\nHåber at der er nogen der har svaret her inde. Vil også meget gerne høre fra jer der har taget turen tilbage, og hvilke arbejds/bolig forhold i havde ved retur til dk.\nIndlæg af fundiver199 » 17.07.2008 13:54:41\nPrøv at kigge på Ny i Danmark hjemmesiden. Der står det givetvis beskrevet, når stor en indkomst de danske myndigheder forlanger i.f.m. familiesammenføring efter EU-reglerne. Det er ikke sikkert, at beløbet er specielt højt, for fra officielt hold siger man jo, at det er muligt at leve for starthjælpen på godt 5.000 DKK om måneden før skat. Og så kan man jo dårligt forlange, at selvforsørgende mennesker skal tjene mere end det.\nHvad angår bolig kan der mig bekendt ikke stilles nogen krav til denne ved familiesammenføring efter EU-reglerne - andet end at den selvfølgelig skal være lovlig. Og det er en kælderlejlighed f.eks. typisk ikke.


Nydanske Geeti Amiri revser danskernes fordomme: Spar mig for jeres ynk - MX.dk\nAf Bo Norström Weile - 05/04-14 13:47\nNydanske Geeti Amiri revser danskernes fordomme: Spar mig for jeres ynk\n24-årige Geeti Amiri, der studerer statskundskab på Syddansk Universitet i Odense, langer ud efter danskernes syn på nydanske kvinder. Ifølge hende er de den nye elite.\n24-årige Geeti Amiri, der studerer statskundskab på Syddansk Universitet i Odense, langer ud efter danskernes syn på nydanske kvinder. Ifølge hende er de den nye elite. (Billede: Polfoto/Arkivfoto)\n- Spar mig for jeres ynk! Væn jer i stedet til at se os nydanske kvinder på topposter i samfundet.\nSådan klar er meldingen fra 24-årige Geeti Amiri, der til daglig læser statskundskab på Syddansk Universitet.\nOver for Politiken revser hun danskernes syn på nydanske kvinder, som ifølge Geeti Amiri ofte portrætteres som hjælpeløse ørkenprinsesser. Hun mener ikke, at nydanske kvinder på nogen måde er hjælpeløse. Tværtimod.\nDebat skal få flere unge nydanskere til at stemme\nHun tror på, at unge nydanske kvinder, fx med muslimsk baggrund som hende selv, er den nye elite i det danske samfund. Og hun er træt af folks fordomme.\n- Jeg har været til selskaber, hvor folk har været overrasket over, at jeg kan tale dansk. Når jeg fortæller, at jeg læser statskundskab, falder de nærmest ned af stolen. Og når jeg siger, at jeg selv vælger min mand, kan bo alene og oven i købet er muslim, så går det helt galt. Selv om vi nydanske kvinder bryder den negative sociale arv i højere grad end etniske danskere, så har mange stadig en forestilling om, at vi er hjælpeløse, undertrykte ørkenprinsesser, lyder det fra den unge kvinde.\nFlygtede til Danmark i 1994\nGeeti Amiri flygtede sammen med sin familie til Danmark i 1994. Her flyttede de ind i en lejlighed på Amager, hvor de boede side om side med andre flygtninge og indvandrere. De fleste voksne – heriblandt Geeti Amiris egne forældre - var arbejdsløse og på overførselsindkomst.\nMen Geeti brød med den negative sociale arv og er i dag en del af den markante stigning siden 2002 i andelen af mønsterbrydere blandt unge nydanske kvinder. Det viser en ny undersøgelse, som AE-Rådet har lavet for Politiken.\nNy-danskere sagsøger Dansk Folkeparti for æreskrænkelse\nSom Geeti Amiri ser det, har uddannelsessystemet været nøglen for de nydanske kvinder.\n- Mens debatten har kaldt os undertrykte, nedgjort vores religion og talt til os, som om vi har brug for middelklassens feministiske førstehjælp, så har vi lukket ørerne og fokuseret på uddannelse, siger Geeti Amiri og understreger samtidig, hvorfor nydanske piger klarer sig bedre end deres ditto brødre.\n-Vi nydanske kvinder har i lige så høj grad været udsat for ’fristelser’ på gaden som vores brødre. Vi legede på samme legepladser, hvor junkier og drankere bevægede sig rundt, og vi blev opdraget i samme usle lejligheder af samme forældre. Alligevel har vi klaret os meget bedre end vores brødre, fastslår hun over for Politiken.\n- Se bare min egen familie. Her har alle piger en uddannelse, mens min bror aldrig fik en. Det skyldes da ikke, at vi kvinder har været låst inde og ikke måttet være i det offentlige rum, det skyldes, at vi ikke blev opgivet som drengene. Selv om vi piger pjattede i timerne i skolen eller glemte at lave lektier, blev vi ikke opgivet så hurtigt som drengene. Bare vi piger kunne lidt fagligt, blev vi motiveret og forventet noget af, hvorimod drengene hurtigt blev glemt, stemplet og smidt i specialklasser, siger Geeti Amiri.\nPiger og drenge har samme vilkår\nHun fortæller, at der ikke er blevet forskelsbehandlet i hjemmet på Amager. Geeti og hendes søstre havde de samme forudsætninger for at lykkes som deres bror. Men grunden til, at pigerne har fået succes og ikke drengen skal forklares med, at pigerne fra start af fik tildelt ansvar.\nBilletskandale: Nydanskere må ikke se CL\n- Mine forældre har haft samme opmærksomhed rettet mod min og min brors skolegang. Men vi fik også mere ansvar fra vores forældre i takt med, at vi lærte at læse. Og det gik hurtigere for os piger, der udviklede bedre forståelse for samfundet end vores forældre. Jeg blev en slags minivoksen som barn, hvor jeg læste og oversatte breve fra kommunen for min mor, tog med hende til lægen og til skolesamtaler. Det har mange af mine veninder også oplevet. Vi fik tidligt en bevidsthed om samfundet, og hvilke muligheder der var for sådan nogen som 'os', siger Geeti, der mener, at en ny, dansk middelklasse er ved at tage form.\n- Vi flytter ud af ghettoen, så snart vi kan. Vores børn kommer på bedre skoler. Det er resultatet af klasserejsen. Men en anden og langt mere dybtgående konsekvens er, at det traditionelle patriarkalske familiemønster er under afvikling.\n- Når både manden og kvinden har et fuldtidsjob, kan kvinden ikke tage opvasken hver gang, gøre huset rent hver gang eller tage sig af opdragelsen af børnene. Min mand må også tage opvasken, han må gøre rent, og han skal også hente og aflevere børn. Det lyder banalt, men det er en lille revolution i den patriarkalske familie. Vores eksamensbeviser overflødiggør patriarken.


Sammen for børnenes skyld | Ude og Hjemme\nKærligheden havde trange kår, da Camilla Camsten og Daniel Larsens økonomi så værst ud. Luksusfældens stramme budget har reddet både økonomi og ægteskab.\nTorsdag d. 29. oktober 2009 - af Maria Rasmussen. Foto: TV3\nProforma-skilsmisse eller bankrøveri. Alle ideer var i spil, når Camilla Camsten og Daniel Larsen diskuterede, hvor de skulle finde pengene til den næste termin på huset. De evindelige skænderier om økonomien var en trussel for kærligheden mellem det ellers nyforelskede par.\nDaniel søgte tilflugt i arbejdet, mens Camilla kæmpede for at skabe en tryg hverdag for parrets børn. Efter Luksusfældens besøg kæmper de nu for at finde hinanden igen. Nu handler det ikke længere om, hvorvidt drømmehuset skal sælges eller ej.\n- Det er jo bare et hus. Det vigtigste er, at vi er sammen som familie. Børnene skal være glade, så er jeg glad, og så er vi glade, siger Camilla Gamsten.\nParret fra Glostrup besluttede at deltage i TV3-programmet Luksusfælden efter en lang periode med overvejelser om hussalg, proforma-skilsmisse og sågar et bankrøveri. Parrets konti var konstant overtrukket, og forrentningen af pantebrevene var langt højere end lovet. Situationen var desperat for familien.\n- Man er så langt ude og når ud i nogle ekstremer. Vi snakkede om at røve en bank, og om, at vi nok skulle klare det, selv om Daniel røg i fængsel, siger Camilla Camsten. I\nprogrammet fortæller hun, hvordan skænderierne efterhånden fik hende til at stå følelsesmæssigt af forholdet til Daniel.\n- Det var børnene, der holdte os sammen. De skal have en tryg hverdag. Jeg følte, at jeg stod til ansvar for en masse mennesker, efter at jeg blev skilt fra deres far. Så det vigtigste for mig var dem, siger Camilla.\nDankortet er røget i skuffen\nDaniel reagerede på den anspændte stemning i ægteskabet ved at søge væk og holde sig ude af alle økonomiske beslutninger.\n- Jeg havde også lyst til at smutte, men vi kunne jo ikke begge gøre det. Han var bange for at miste mig, og hans løsning var at tage ud og tjene en masse penge på overarbejde. Han håbede, at penge ville gøre mig glad og løse vores problemer, siger Camilla. Men problemet var ifølge Luksusfældens eksperter manglende fælles fodslag og et tvivlsomt lån i pantebreve.\nParret fik et barsk budget, som de nu lever efter. Det har givet noget ro, samtidig med at de afventer Forbrugerombudsmandens vurdering af den lånerådgivning, som de fik, da de købte huset i Glostrup.\n- Nu ved vi præcist, hvor meget vi råder over hver måned. Dankortet er røget i skuffen. Nu hæver vi hele rådighedsbeløbet, og pengene bliver så fordelt på de enkelte poster. Når der ikke er flere penge, ja, så er der ikke flere, siger Camilla, der er glad og lettet over, at de nu kan se en vej ud af både ægteskabs- og økonomikrisen.


3000 kvm: Unik legeplads på vej i Botanisk Have\n10. januar 2019 //Nyheder\nEn legeplads på 3000 kvm. er på vej i Botanisk Have. Legepladsen er en godkendelse fra Fredningsnævnet fra at blive til virkelighed.\nI Botanisk Have tæt på to af Aarhus’ største seværdigheder, Den Gamle By og Væksthusene, vil Teknik og Miljø anlægge en ny legeplads.\nPå legepladsen kommer der bl.a. en svævebane, en karrusel og vandoplevelser, der skal gøre den nye legeplads til et besøg ud over det sædvanlige, men legepladsen bliver mere end et sted for familiens yngste medlemmer. Der bliver rig mulighed for ophold og afslapning for hele familien.\n”Legepladsen skal skabe leg på tværs af familiegenerationer, og med placeringen i Botanisk Have har legepladsen potentiale til at blive et af Aarhus’ nye grønne samlingssteder,” siger Bünyamin Simsek, rådmand for Teknik og Miljø.\nRespekt for fredning\nBotanisk Have blev fredet i 2017, men i den forbindelse blev det bemærket, at fredningen ikke var til hinder for en ny legeplads, hvis størrelse, udformning og placering kan godkendes af Fredningsnævnet.\n”Botanisk Have er en af vores ældste og vigtigste parker, og alt fra materialevalg til placering er lavet med respekt for parken. Terrænforskelle og træer er tænkt ind som en del af legepladsen for både at imødekomme fredningen og skabe en unik oplevelse for gæsterne,” forklarer Bünyamin Simsek.\nFredningsnævnet modtager den officielle ansøgning i denne måned. Når de har haft mulighed for at behandle den, vil det endelig projekt og tidsplan blive fastlagt.\n17. juni 2019 //Nyheder\nØstjyllands Politi beder om hjælp: Kan du genkende disse to mænd?\nØstjyllands Politi beder offentligheden om hjælp til at identificere to mænd, der står bag et gaderøveri mod en 14-årig dreng. Torsdag den 28. marts kl. 19.13 kørte en 14-årig dr… Læs mere\nUroligheder på Klostertorvet: 40 personer bortvist fra stedet\nInnovation for paphoveder: Soldater med bæredygtig festivalstol klar til at indtage Aarhus\nFørste tur: “Hjertekig” i Friheden røg mod himlen – og retur\nAt A+ Siam Sushi er populær er ingen hemmelighed. I Nørreport ligger den hyggelige takeaway, og i Skolegade ligger restauranten. Gæsterne er vilde med A+ Siam Sushi. Faktisk så vil… Læs mere\nBoeslum Strand: Nationalpark Mols Bjerge tilbyder snorkelture til stenrev\nTakeaway-anmeldelse: Glimrende præstation fra Letz Sushi i Guldsmedgade